ODRŽANA PRVA SJEDNICA CRNOGORSKO - SLOVAČKE MJEŠOVITE KOMISIJE ZA IMPLEMENTACIJU SPORAZUMA O EKONOMSKOJ SARADNJI\nPrva sjednica Mješovite komisije za implementaciju Sporazuma o ekonomskoj saradnji između Vlade Crne Gore i Vlade Republike Slovačke održana je 3. i 4. decembra 2018. godine u Bratislavi, shodno članu 3. navedenog Sporazuma.\nCrnogorsku delegaciju predvodila je ministarka ekonomije Dragica Sekulić, dok je slovačku delegaciju predvodio Peter Žiga ministar ekonomije Republike Slovačke.\nCilj održavanja sjednice navedene komisije je razmatranje konkretnih modaliteta saradnje kojim će se u narednom periodu raditi na unaprjedjenju bilateralnhi ekonomskih odnosa i daljem razvoju međusobne saradnje u oblastima koje su definisane kao obostrano korisne: trgovinska i ekonomska saradnja turizam, energetika i energetska efikasnost, industrija i inovacije, saradnja u oblasti zaštite životne sredine, poljoprivrede, digitalizacije javne uprave I drugim prioritetnim oblastima.\nKao rezultat rada i konstruktivnog dijaloga koji se vodio na plenarnoj sjednici, u Bratislavi je 4. decembra 2018 godine potpisan Protokol sa zasijedanja I sjednice crnogorsko-slovačke Mješovite komisije za ekonomsku saradnju, kojim su definisani konkretni modaliteti saradnje izmedju dvije zemlje.\nTokom posjete održani su bilateralni susret ministarke Sekulić sa ministrom ekonomije Republike Slovačke, Peter Žigom, kao i sa potredsjednikom Vlade Republike Slovačke, Rihard Rašijem. Takođe je održan bilateralni susret generalnog direktora Direktorata za investicije, razvoj malih i srednjih preduzeća i upravljanje EU fondovima sa gospodinom Borisom Škodom, direktorom Direktorata za investicije u Ministarstvu ekonomije Republike Slovačke.\nKako je obostrano predloženo od strane Privredne Komore Crne Gore i Slovačke Agencije za razvoj investicija i trgovine, obije strane će u narednom periodu, najkasnije u roku od 18 mjeseci, organizovati B2B susrete, što će biti odlična prilika da privrednici i investitori iz obije zemlje razmijene iskustva, prezentuju investicione mogućnosti i identifikuju oblasti saradnje u kojima je moguće definisati zajedničke projekte.\nIZVOR: Vebsajt Vlade Crne Gore, 4.12.2018.


Kazneno-popravni dom - Zona Neodgovornosti\nMolimo vas da nas kontaktirate ukoliko imate više informacija o dokazima, žrtvama i mogućim učiniocima zločina počinjenih tokom oružanih sukoba u bivšoj Jugoslaviji.\nKazneno-popravni dom u Foči (KP dom) je pre rata bio zatvor u kojem su služili kazne muškarci različitih nacionalnosti, pravosnažno osuđeni za krivična dela. Od 17. aprila 1992. godine, srpske snage su uspostavile KP dom kao logor za zatočene Bošnjake. Iako su Bošnjaci u taj objekt premeštani od sredine aprila 1992. godine, KP dom je zvanično osnovan tek 4. jula 1992. godine, odlukom Vlade Srpske Republike Bosne i Hercegovine. Sve do oktobra 1994. godine, KP dom je bio glavni zatočenički objekat za muškarce Bošnjake na teritoriji opštine Foča.\nTokom leta 1992. godine, u KP domu je bilo između 500 i 600 zatočenika, a od tada se njihov broj smanjivao. Dužina zatočeništva se razlikovala i kretala od četiri meseca do dve i po godine. Bošnjaci zatočeni u KP domu nisu bili optuženi ni za jedno krivično delo, tako da nije postojao pravni osnov njihovog zatočenja.\nUslovi života u logoru su bili nehumani, a zatočenici su izgladnjivani, terani na prisilni rad, psihički i fizički mučeni, premlaćivani i ubijani. Srpske snage su u periodu od juna do decembra 1992. godine ubile preko 200 zatočenika u KP domu.\nUpravnik KP doma je od 18. aprila 1992. godine do 1. jula 1993. godine bio Milorad Krnojelac. Na mesto vršioca dužnosti upravnika KP doma ga je 18. aprila imenovao Izvršni odbor Skupštine opštine Foča, a 17. jula 1992. godine ga je Momčilo Mandić, ministar pravde Srpske Republike Bosne i Hercegovine, zvanično imenovao za upravnika. Krnojelac je odgovarao Ministarstvu pravde i donekle Vojnoj komandi, odnosno srpskom Kriznom štabu i Taktičkoj grupi Foča. Posle Krnojelca, na mesto upravnika KP doma došao je Zoran Sekulović. Zamenik upravnika KP doma bio je Savo Todović, a komandir straže Mitar Rašević.\nOdluka o postavljanju Krnojelca za upravnika KP doma od 17. jula 1992. [Karadžić i Mladić, dokazni predmet P01141.E]\nKP dom [Krnojelac, exhibit P18]\nNazad na kolekciju\n© 2022. Fond za humanitarno pravo | Sva prava zadržana


Borko Stefanović otkrio identitet uhapšenih napadača na njega (FOTO) - Infobrif\nBorko Stefanović otkrio identitet uhapšenih napadača na njega (FOTO)\nObjavljeno 13.12.2018. u 14:43\nBEOGRAD – Lider Levice Srbije Borko Stefanović otkrio je danas identitet uhapšenih zbog napada na njega u Kruševcu.\nStefanović je novinarima u Beogradu rekao da su to Danijel Gmijović, Marko Živković i Marko Šaponjić, za koga je rekao da je bio pripadnik Žandarmerije do 2008. godine.\n„Cela ova ekipa su ljudi koji su često viđani na skupovima Srpske napredne stranke (SNS) po Srbiji, neki su se i slikali. Bili i u Zaječariu i drugim mestima, uvek gde je bilo neko nasilje“, rekao je Stefanović.\n?Danijel Gmijović Cafta\n?Marko Živković Buvac\n?Marko Šaponjić Šapa\n? Pogledajte: https://t.co/ZY6OrWjG4A#NamaNijeSvejedno #LevicaSrbije @SavezZaSRB #mSRB_Kruševac #mKŠ_#1od5miliona pic.twitter.com/SGZ79fPxc7\n— Levica Srbije #mSRB_ (@LevicaSrbije) December 13, 2018\n„Očekujemo da tužilaštvo nastavi svoj posao i da ne podleže pritiscima, kao i policija. Naš cilj je i zahtevamo da se nađu nalogodnavci napada“, rekao je Stefanović.\nObradović je rekao da ministar unutrašnjih poslova Nebojša Stefanović nije otkrio osumnjičenog za taj napad jer bi se „otkrilo da je on član SNS-a i videlo bi se ko su pravi nasilnici“.\nBorko StefanovićIdentitet napadačaKruševacNapadsavez za srbiju\nOvo je tim kola u LŠ, Srbin očekivano u njemu!\nĐilas upozorava: Opasnost od nasilja SNS-a veća je u unutrašnjosti Srbije nego u Beogradu


U Washingtonu će u petak biti nastavljeni razgovori, očekuje se potpisivanje ekonomskog sporazuma između Srbije i Kosova.\nPoslije sastanka u Bijeloj kući, i Vučić i Hoti će se pojedinačno sastati i sa američkim državnim sekretarom Mikeom Pompeom.\nU Washingtonu se u petak nastavljaju razgovori delegacija Srbije i Kosova, koje predvode predsjednik Srbije Aleksandar Vučić i premijer Kosova Avdulah Hoti, uz učešće predstavnika Bijele kuće, savjetnika za nacionalnu sigurnost Roberta O'Briena i specijalnog izaslanika američkog predsjednika za pregovore Richarda Grenella.\nIz Bijele kuće je saopćeno da će se predsjednik SAD-a Donald Trump sastati s Vučićem i Hotijem, prisustvovati ceremoniji potpisivanja sporazuma i učestvovati u trilateralnom sastanku, saopćeno je iz Trumpovog tima.\nPoslije sastanka u Bijeloj kući, i Vučić i Hoti će se pojedinačno sastati i s američkim državnim sekretarom Mikeom Pompeom u State Departmentu.\nVučić: Sporna tačka 10.\nU saopćenju Bijele kuće, objavljenom u četvrtak kasno navečer po lokalnom vremenu, ne navodi se šta će biti potpisano, da li se radi o sporazumu ili šta će taj sporazum sadržati, javio je Glas Amerike (VoA).\nSaopćenja, međutim, nema na web stranici Bijele kuće, prenosi Tanjug.\nDelegacija iz Srbije je u četvrtak objavila da je u prijedlogu sporazuma koji su dobili, u tački 10, bilo navedeno i međusobno priznanje.\nVučić je u četvrtak navečer rekao da se nada da će delegacije Srbije i Kosova postići sporazum i isključio mogućnost da dio dogovora bude priznanje nezavisnosti Kosova od Srbije.\nPoslije pregovora s predstavnicima Kosova u Bijeloj kući, Vučić je novinarima kazao da je odredba izbačena iz narednih verzija.\nHoti: Samo recipročno priznanje\n"Prvi dokument je imao naslov 'Ekonomska normalizacija'. SAD nam je podelio dokument koji nijedna strana ranije nije videla, iako sa sigurnošću mogu da kažem samo da ga naša strana nije videla, i onda se izjašnjavate. Taj papir je bio izuzetno težak, imao je 16 tačaka, a jedna je bila međusobno priznanje. To nije novost, ali smo mislili da ne treba da stoji u dokumentu o ekonomskoj normalizaciji", rekao je Vučić, prenosi Beta.\nPremijer Kosova je kazao da se sa Srbijom ne mogu voditi nikakvi drugi razgovori osim o recipročnom priznanju.\nHoti je u četvrtak navečer rekao da su učinjeni veliki koraci ka sporazumu Kosova i Srbije.\n"Neprihvatljivi sporazumi za Kosovo nikada nisu došli i neće doći iz Bijele kuće. Postigli smo veliki napredak u ekonomskoj saradnji i korak smo bliže zaključenju ovog pitanja. Jer, sve što pričamo o Srbiji je obostrano priznanje", izjavio je Hoti.\n"Danas smo napravili veliki korak ka približavanju [stavova]. Niti je postavljeno, niti će ikada biti postavljeno pitanje granica. Mi smo [postupali] u skladu s principima kao Vlada. Sutra ćete vidjeti dogovore. Tako je i sa sporazumom", kaže premijer Kosova.\nGrenell: Produktivan dan\nRichard Grenell napisao je na Twitteru da je četvrtak bio produktivan dan i da gaji nadu.\n"Bio je ovo produktivan dan. Gajim nadu", piše u objavi.\nRobert O'Brian je poručio da je popodnevna runda razgovora bila veoma dobra i da je napravljen stvarni napredak.\n"Veoma dobra runda razgovora ovog popodneva s liderima Srbije i Kosova. Napravili su stvarni napredak", poručio je on na Twitteru.\n"Ekonomska normalizacija znači poslove za mlade. Razgovori se nastavljaju sutra [petak]", napisao je O'Brien u četvrtak navečer.\nProcitano 79 puta


Arhiva - Američki razarač naoružan navođenim raketama, USS Balkelej, učestvuje u pretakanju nafte na moru sa tankerom USNS Džon Letal, u Omanskom zalivu.\nSaudijska Arabija saopštila je da su dva njena tankera pretrpela "značajna oštećenja" u "napadu sabotažom" rano u nedelju u vodama pokraj Ujedinjenih Arapskih Emirata. Više detalja o šteti, međutim, nije objavljeno.\nMinistar energetike u vladi kraljevstva rekao je da je jedan od tankera bio na putu ka saudijskoj luci Ras Tanura, kako bi natovario naftu namenjenu Sjedinjenim Državama.\nSjedinjene Države izdale su upozorenje rano u ponedeljak zbog navodnog "akta sabotaže", upućeno brodovima u blizini obale Ujedinjenih Arapskih Emirata. Upozorenje stiže usred povećanih tenzija između SAD i Irana.\nRanije, UAE saopštili su da su četiri njihova trgovačka borda bila meta "operacija sabotaže" u nedelju u blizini njihovih teritorijalnih voda u Omanskom zalivu, ali nisu objavili više detalja o sabotaži niti o tome ko je vlasnik brodova, već samo da je reč o različitim državama.\nSaopštili su da niko nije povređen i da ni hemikalije, ni gorivo nisu iscureli iz brodova.\nPortparol iranskog ministarstva spoljnih poslova Abas Musavi rekao je u ponedeljak u saopštenju da su napadi na brodove "alarmantni i za žaljenje". On je pozvao na istragu o napadima i uputio upozorenje zbog "avanturizma" stranih igrača koji žele da ugroze pomorsku bezbednost.\nUAE su saopštile da međunarodna tela pomažu u istrazi.\n"Izvođenje akata sabotaže na trgovinskim i civilnim plovilima i pretnja po bezbednost i živote onima koji su bili na tim brodovima ozbiljan su razvoj događaja", saopštilo je ministarstvo spoljnih poslova UAE u nedelju, tražeći od svih zemalja da preuzsmu svoju odgovornost u sprečavanju akcija koje imaju za cilj podrivanje bezbednosti plovidbe.


Zloupotrebljeni podaci 87 miliona korisnika Fejsbuka - Bizlife.rs\n20:55 Njujork, 05.04.2018.\nKompanija Kembridž analitika je možda na neprikladan način došla do podataka i do 87 miliona korisnika Fejsbuka, što je za 37 miliona više nego što je prethodno saopšteno, obelodanila je ta društvena mreža.\nTa veća cifra bila je “zatrpana” u pretposlednjem poglavlju u postu direktora kancelarije za tehnologiju Fejsbuka Majka Šrepfera, koji je objavio u sredu, a u kojem je bilo novih informacija o izmenama koje je kompanija uvela u cilju bolje zaštite podataka korisnika.\n“Nismo dovoljno široko sagledali šta je naša odgovornost, a to je bila velika greška. Bila je to moja greška”, izjavio je Mark Zakerberg na konferenciji za novinare ubrzo pošto je post objavljen.\nUpitan da li je neko dobio otkaz posle izbijanja skandala s curenjem podataka, direktor Fejsbuka je rekao: “Ja sam stvorio ovo mesto, ja ga vodim, ja sam odgovoran za ono što se ovde događa. Radiću svoj posao najbolje što mogu da bismo nastavili dalje. Nemam nameru da bilo koga bacim pod autobus zbog grešaka koje sam ja napravio.”\nZakerberg je govorio nedelju dana uoči njegovog saslušanja u Kongresu. On bi trebalo da bude saslušan u Komitetu Predstavničkog doma za energetiku i trgovinu u sredu, 11. aprila.\nkorisnici fejsbuk zakerberg skandal afera kejmbridz


Neprihvatljiva kosovska obeležja\nNeprihvatljiva kosovska obeležja\nDirektor Kancelarije Vlade Srbije za Kosovo i Metohiju Aleksandar Vulin rekao je da je za Srbiju neprihvatljivo da glasački listići na lokalnim izborima na KiM imaju kosovska obeležja, kako se to najavljuje iz Prištine, ističući da OEBS treba da bude statusno neutralan.\n“Ili će OEBS biti statusno neutralan ili izbora neće biti”, rekao je Vulin RTS-u i naveo da Priština već duže vreme pokazuje da je uplašena od mogućnosti da Srbi preuzmu sva prava koja su izborili briselskim sporazumom i već duže vreme se prikazuje kao najveći protivnik izlaska Srba na izbore.\n“Da bi učestvovali na izborima, Srbi ne moraju da priznaju državu Kosovo i Srbi ne moraju da postanu državljani republike Kosovo. Sporazum je statusno neutralan i samo pod tim uslovima i bez ikakvih obeležja nepostojeće države, Srbi će prihvatiti biračke listiće”, rekao je Vulin.\nPredsednica kosovske Centralne izborne komisije Valjdete Daka tvrdi da će glasački listići za lokalne izbore 3. novembra “sigurno imati obeležja države Kosovo” i da će OEBS prikupljati glasove birača na severu pokrajine, gde Komisija nema pristup.\nOrganizacija za evropsku bezbednost i saradnju će na izborima imati ulogu poštara tako što će fizički izvršiti neke od zadataka na izborima, rekla je Daka u intervjuu za Radio “Slobodna Evropa”.\nOna je kazala kako će zbog nemogućnosti da kosovska izborna komisija ima pristupa na severu, OEBS imati ulogu posrednika.\n“Na severu gde mi fizički ne možemo da budemo biće OEBS. Taj mandat ima na osnovu sporazuma i dogovora koji je postignut u Briselu. OEBS će biti tamo gde CIK fizički neće moći da bude prisutan, u najvećem broju slučajeva će igrati ulogu poštara, kao i kad je u pitanju glasanja van Kosova”, rekla je Daka.


Sportske.net - Ko će u petak u Pionir da bodri Partizan?\nKošarkaški klub Partizan NIS objavio je na svom zvaničnom sajtu da će u sredu 23. i u četvrtak 24. oktobra početi prodaja karata za meč 2. kola Evrolige protiv francuskog Nantera.\nU klubu očekuju veliko interesovanje pristalica crno-belih, pa će i kapacitet Pionira biti proširen. Naime, uprava Partizana je odlučila da postavi montažne tribine u Parteru 4, a samim tim će kapacitet hale biti povećan za 800 mesta u parteru.\nIsta montažna tribina je bila postavljena i u sezoni 2009/2010 na utakmici Partizan - Barselona u Top 16 fazi. U ovoj sezoni na svim utakmicama Evrolige u hali Pionir kapacitet Partera 4 će biti proširen.\nKad su u pitanju cene ulaznica, one iznose 1000 dinara za tribine i 2000 dinara za parter. U prodaji će biti ukupuno 1800 karata, od toga 1000 za tribine i 800 za parter.\n''Kupovimom ulaznice navijači će biti u prilici da prate najbolju evropsku klupsku košarku i pomognu svom klubu koji u ovoj sezoni treba njihovu podršku više nego ikada ranije.\nSezonu smo počeli pod sloganom "Zajedno možemo sve", a poseta utakmicama ABA lige je pokazala da Partizan ima vernu publiku koja je samo potvrdila našu poruku.\nPrva evroligaška utakmica u sezoni je prilika da još jednom zajedno potvrdimo tradiciju, pokažemo zašto je priča o atmosferi na utakmicama kluba iz Humske obišla Evropu i svet'', poručuju iz Partizana.\nUtakmica Partizan - Nanter igra se u petak, 25. oktobra sa početkom u 19 časova.


Hollande s francuskim vojnicima u Iraku\nOsvježeno 2. januar/siječanj, 2017.\nPredsjednik Francuske Francois Hollande posjetio je danas francuske vojnike u Iraku i poručio im da svojom borbom protiv militantne Islamske države Iraka i Levanta (IDIL) u toj zemlji pomažu sprječavanju terorizma kod kuće.\n"Poduzimanje akcija protiv terorizma ovdje u Iraku je također sprječavanje terorističkih djela na našoj teritoriji", rekao je Hollande u bazi iračke elitne protuterorističke jedinice blizu Bagdada.\nHollande je doputovao u posjetu s francuskim ministrom odbrane Jean-Yves Le Drianom, a planirano je da se sastane s predsednikom Fuadom Masumom, premijerom Haiderom al-Abadijem i predsednikm parlamenta Salimom al-Džuburijem.\nBBC navodi da je Hollande najistaknutiji šef države koji je došao u Irak od kada je međunarodna koalicija počela zračnu kampanju protiv islamističkih ekstremista u toj zemlji.\nDio koalicije je i 500 francuskih vojnika koji obučavaju iračke snage.\nFrancusko Ministarstvo odbrane saopćilo je da su njegovi borbeni avioni od 2014. uništili više od 1.700 meta.\nPrema izvoru u francuskom predsjedništvu, Hollande će u razgovorima istaći pitanje šta raditi nakon poraza IDIL-a i skrenuti pažnju na važnost održive sigurnosti i "koegzistencije zajednica u ujedinjenom i suverenom Iraku".


Saradnik za zaštitu životne sredine i saradnju sa lokalnom zajednicom\nAsistencija pri izradi studija i svih potrebnih zakonskih regulativa u oblasti zaštite životne sredine. Pisanje procedura, analiziranje podataka, izveštavanje o svim parametrima iz oblasti zaštite životne sredine i saradnja sa lokalnom zajednicom.\nRad na izradi studija nultog stanja životne sredine i potencijalnih uticaja rudarskih aktivnosti na životnu sredinu i lokalnu zajednicu. Radovi obuhvataju neke od sledećih stavki:\nSprovođenje politike kompanije u oblasti zaštite životne sredine i odnosa sa lokalnom zajednicom\nNadzor nad merenjima i ispitivanjima koja za nas sprovode eksterni konsultanti i laboratorije u domenu zaštite životne sredine;\nUzorkovanje, terenske analize i merenja u oblasti zaštite životne sredine, uključujući geohemijske eksperimente\nKontrola ispravnosti rada opreme koja radi kontinuirani monitoring (meteorološke stanice, uređaji za merenje nivoa podzemnih i površinskih voda, uređaji za monitoring kvaliteta vazduha, nadzor nad internim kalibracijama, obrada podataka i izrada izveštaja;\nVođenje evidencije o potrebnim materijalima, opremi, rezervnim delovima, reagensima i uslugama za sektor zaštite životne sredine i socijalnog upravljanja, kao i provera nabavke po isporuci;\nPraćenje potrebe za kalibracijom i servisiranjem opreme;\nKontinuirana komunikacija sa predstavnicima lokalnih zajednica, predstavnicima lokalnih vlasti i nevladinih organizacija (uključujući aktivnosti vezane za Odbor za odnose sa lokalnom zajednicom);\nIniciranje komunikacije i komunikacija sa lokalnim medijima, sa aspekta informisanja lokalne zajednice;\nUspostavljanje i upravljanje bazom podataka vezanom za mehanizam žalbi;\nPriprema dokumentacije i klasifikacija podataka za potrebe izrade studija na lokalnom i internacionalnom nivou u oblasti zaštite životne sredine;\nIzveštavanje Menadžera za zaštitu životne sredine i saradnju sa lokalnom zajednicom o sprovedenim aktivnostima, eventualnim neusklađenostima i specifičnim situacijama tokom izvršenja radnih zadataka;\nPomoć pri izradi plana otkupa zemljišta i saradnja sa odeljenjem koji se bavi ovim delom posla;\nObavljanje i ostalih poslova po nalogu neposrednog nadređenog.\nVSS – fakultet prirodnih nauka (inženjer zaštite životne sredine, ekologije, hemije, biologije ili sl.)\nPismeno i usmeno poznavanje i korišćenje engleskog jezika\nPoželjno je, ali ne i presudno, poznavanje rudarske industrije i rad u toj industriji\nPoznavanje zakonske regulative Republike Srbije u oblasti zaštite životne sredine, voda, i sl.\nPoželjno je iskustvo u radu na studijama procene uticaja na životnu sredinu\n1 – 3 godina iskustva na istim ili sličnim poslovima\nAktivno i napredno poznavanje rada na računaru sa osnovnim i posebnim programima\nDozvola za rad u Republici Srbiji je obavezna\nMesto zaposlenja : Raška, Republika Srbija\nNačin zaposlenja: Ugovor na određeno sa punim radnim vremenom.\nSrbija, Beograd, Bokeljska 7, stan 32\nMatični broj: 21185531


Večernje novosti ni same ne veruju da je – kako kažu – Srbija turistička sila - FakeNews Tragač\nVečernje novosti ni same ne veruju da je – kako kažu – Srbija turistička sila\nVečernje novosti nisu sigurne da li je Srbija zaradila milion ili milijardu evra (ili dolara) od turizma 2019, ali su zato sigurne da je u pitanju rast kao nigde u Evropi.\n‘Srbija postala turistička sila’ prve su reči naslova Večernjih novosti od 5. februara, ali u tekstu vesti nije jasno da li je Srbija postala turistička sila zbog povećanja od 1,3 miliona evra, 1,5 milijardi dolara ili 1,5 miliona dolara.\nAko se pak kao relevantan uzme na kraju prikazan presek u tekstu spomenutih podataka može se doći do nekih zanimljivih zaključaka:\nOvi bi, prema podacima Večernjih novosti, značilo da je više od tri i po miliona turista koji su posetili Srbiju bilo izuzetno štedljivo, jer su prema ovom preseku Srbiji doneli tek jedan i po milion dolara. Računica nas time upućuje na zaključak da je svaki turista pri svom boravku u Srbiji potrošio ukupno 0,4 dolara, odnosno samo 43 dinara. Ako se iz brojki vidi da je prosečan turista imao 2,78 noćenja u Srbiji i da je prosečni ukupan trošak 43 dinara, može se samo pretpostaviti koliko je srpsko ugostiteljstvo ostalo duboko u minusu…\nSem što su u tekstu naizmenično spomenute zarada u milionima evra, milionima dolara i milijardama dolara, zanimljivo je i da su procentualni porast zarade od turizma, kao i procentualni porast broja turista, ali i procentualni porast broj noćenja potpuno isti i svaki pojedinačno je tačno osam odsto viši u odnosu na prethodnu godinu:\n‘Srbija je od turizma u prvih devet meseci zaradila 1,3 miliona evra, što je osam odsto više nego lane.’\n‘Pored neverovatnog porasta broja stranih turista, premašena je i cifra od deset miliona noćenja, kojih je bilo ukupno 10.073.299, što je porast od osam odsto u odnosu na lane.’\n‘U Srbiji je prošle godine boravilo 3.689.983 turista, što predstavlja rast od osam odsto.’\nMeđutim, kada je broj dolazaka turista kasnije spomenut u tekstu, govori se o porastu od 20 odsto: „U odnosu na decembar 2018. godine, broj domaćih posetilaca je bio veći za 15 procenata, a stranih za 14,9 odsto. I jedni i drugi su ostvariji 20 odsto noćenja više nego lane, što je postigla retko koja zemlja u Evropi.“\nTakođe, u tekstu je citirano i da „NAJDRAŽI gosti i dalje dolaze iz Republike Srpske, jer su najbrojniji i najviše troše – 239 miliona dolara u prvih devet meseci“, mada se ovaj podatak od 239 miliona dolara, prema tabeli Narodne banke Srbije odnosi na period januar-novembar, a ne na prvih devet meseci 2019, i odnosi se na celu Bosnu i Hercegovinu.\nInače, prema poslednjim podacima Narodne banke Srbije prihodi od turizma u Srbiji od januara do novembra 2019. su bili 1,28 milijardi evra, odnosno 1,44 milijardi dolara i porast iznosi 7,6 odsto u odnosu na isti period prethodne godine. Prema Republičkom zavodu za statistiku broj noćenja od januara do decembra 2019. jeste bio 10 miliona, i predstavlja povećanje u odnosu na prethodnu godinu od 20 odsto. Međutim, Srbija još uvek nije blizu nivoa zarade od turizma koje imaju istinske turističke sile. Španija je 2019. godine imala oko 70 milijardi evra direktne zarade od turizma, što je gotovo 70 puta više od Srbije. Hrvatska je u prvih devet meseci 2019. godine imala preko 100 miliona noćenja, što je čak deset puta više od spomenutih podataka za Srbiju.\nOvo takođe nije prvi put da se u srpskim medijima umanje milijarde u milione evra kada je zarada od turizma u pitanju, dok su sa druge strane Večernje novosti ranije već prenosile informacije o zaradama od turizma u iznosima u milijardama.\nMarija Zemunović, FakeNews Tragač\nNova Bitcoin Bank prevara: Brankica Stanković „zgrće milione”\nVaučer od 5.000: nestala vest o nestašici povoljne odeće\nObustavljena nemoguća ponuda za kovid-turizam u Srbiji\nMondo naseo na šalu o rudarenju kriptovaluta putem Plejstejšna\nLažni sajt MTS-a: vi pecate nagradu, a sajt – vas\nMezatone: prevarantski oglasi za 10 preparata\nSaznajte datum svoje smrti (za samo 240 dinara po minutu)\nČarobni gel po sniženoj ceni: sa 240 na 3700 dinara


Dejvid KAMERON: Ako Velika Britanija izađe iz EU, može doći do rata u Evropi! | Vestinet.rs\nPočetna SVET\tDejvid KAMERON: Ako Velika Britanija izađe iz EU, može doći do rata u Evropi!\nDejvid KAMERON: Ako Velika Britanija izađe iz EU, može doći do rata u Evropi!\nPremijer Velike Britanije Dejvid Kameron upozorio je danas da bi izlazak te zemlje iz Evropske unije povećao opasnost od rata u Evropi i da će država platiti veliku cenu ako okrene leđa Uniji.\nU govoru, koji je okarakterisan kao njegov najemotivniji u kome se zalaže za ostanak u Evropi, premijer je evocirao sliku „niza belih grobova na s ljubavlju održavanom Vojnom groblju Britanskog Komonvelta“, kao dokaz „cene koju je ova zemlja platila“ da bi obezbedila mir i red na kontinentu.\nOn je upozorio da britanska istorija pokazuje da kad god „okrenemo leđa Evropi, pre ili kasnije zažalimo zbog toga“.\n– Ili ćemo mi uticati na Evropu, ili će ona uticati na nas – rekao je on.\n– A ako stvari krenu loše u Evropi, ne zavaravajmo se da možemo biti imuni na posledice – dodao je.\nObraćajući se zagovornicima Bregzita, Kameron je rekao da su britanske prilike kroz istoriju bile isprepletane sa prilikama u Evropi, kako u dobru, tako i u zlu i istakao da bi kontinent i svet postali manje stabilni ukoliko bi Velika Britanija napustila EU.\n– Možemo li biti toliko sigurni u mir i stabilnost na našem kontinentu, bez tračka sumnje? – upitao je on.\n– Izolacionizam nikada nije doneo dobro ovoj zemlji – istakao je on, dodavši da istorija pokazuje kako Britanija ne može da stoji po strani dok Evropa ulazi u sukob.\n– Možemo li biti sigurni da su mir i stabilnost našeg kontinenta definitivno sigurni? Je li to rizik koji smo spremni da preuzmemo? – rekao je Kameron, a zatim je dodao:\n– To je bilo tako 1914, 1940. i 1989. godine. Ako stvari u Evropi krenu pogrešnim putem, nemojmo se pretvarati da možemo biti imuni na posledice. Britanija ima suštinski nacionalni interes da održava zajednički evropski cilj izbegavanja sukoba između evropskih zemalja – upozorava Kameron.\nKameron je u svom govoru pomenuo i rat na Balkanu i genocid u Srebrenici.\n– Prošlo je nepunih 20 godina od rata na Balkanu i genocida u Srebrenici. U poslednjih nekoliko godina, videli smo tenkove kako ulaze u Gruziju i Ukrajinu. Evropska unija je posredovala u pomirenju država koje su decenijama bile zavađene. Održavanje zajedničkog evropskog cilja da se u budućnosti izbegnu sukobi između evropskih država za Britaniju je od fundamentalnog nacionalnog interesa – rekao je on.\nKameron je naveo i da je Britaniji potrebna EU u borbi protiv Islamske države i da bi se potisnula Rusija „koja je ponovo ratoborna“, prenosi Rojters.\nKameron je optužio pristalice izlaska da žele da vrate sat unazad nadajući se da će odlazak Britanije oslabiti EU što bi, kako je rekao, povećalo moć Rusije u mešanju u zemljama centralne i istočne Evrope, koje su nekada bile iza „gvozdene zavese“.\n– Sada je vreme za brojčano jačanje. Sada je najgori mogući trenutak da Britanija to stavi na kocku. Samo naši protivnici bi od toga imali koristi – kazao je Kameron.\nPrema njegovim rečima, odluka o članstvu u EU je i odluka o mestu Britanije u svetu i o tome kako će ta zemlja ostati bezbedna i kako može da deluje u Evropi i širom sveta, „a ne samo da prihvata svet kakav drugi diktiraju“.\n– Želim da pokažem da je, ako volite svoju zemlju, ako želite da ostane snažna u svetu i da građani ostanu bezbedni, naše članstvo u EU jedno od sredstava koje nam pomaže da to i ostvarimo – poručio je Kameron.\nRojters ocenjuje da je britanski premijer održao „veliki, hrabar, patriotski“ govor u prilog ostanka Britanije u EU, s porukom da je članstvo pomoglo u zaštiti zemlje i pojačalo njenu moć na svetskoj sceni.\nReferendum o daljem članstvu Britanije u Uniji biće održan 23. juna, prenosi AP.\nU međuvremenu, izbila je žučna rasprava između zagovornika napuštanja EU i niza uglednih poslovnih ljudi, nakon što je ministar pravde Majkl Gouv izjavio da će Britanija moći da napusti zajedničko tržište, a da ipak zadrži pristup evropskoj tržištu pod sadašnjim uslovima.\nGouv je za Bi-bi-si izjavio da bi novi trgovinski sporazum omogućio Velikoj Britaniji odnose sa EU “uz sve prednosti”, ali “bez ikakvih uplata”.\nMinistar pravde je dodao da bi Velika Britanija trebalo da napusti zajedničko tržište, ali da može da ugovori slobodnu trgovinu sa preostalim članicama EU.\nJurgen Majer, glavni izvršni direktor kompanije „Simens UK“, koja zapošljava 13.000 Britanaca i ostvaruje godišnji obrt od pet milijardi funti, odbacio je njegov plan kao “neverovatan”:\n– Ovo je potpuno nerazumevanje uloge zajedničkog tržišta i njegovih prednosti. Neverovatno – rekao je on.\nPodržao ga je Majk Rejk, predsednik BT grupe, izjaviviši da je zajedničko tržište od “ključnog značaja za ekonomsku bezbednost zemlje, investicije i radna mesta.”\n– Ovakvi stavovi pomeraju kampanju za odlazak sa nivoa naivnosti na nivo neodgovornosti – rekao je on i dodao da oni dokazuju da zagovornici napuštanja EU “nemaju ekonomske argumente i da ih jednostavno ne zanimaju ozbiljna opasnost po radna mesta, investicije i britansku ekonomiju koje bi nametnulo napuštanje Evrope.”\nMinistar finansija Džord Ozborn rekao je da bi napuštanje EU imalo katastrofalne posledice po radna mesta, prihode i život ljudi. Pozivajući se na analizu državne blagajne, on je istakao da će svaka porodica izgubiti 4.300 funti ukoliko Velika Britanija izađe iz EU.\nDejvid KameronEUevropaEvropska UnijareferendumVelika Britanija\nDnevni horoskop za ponedeljak, 9. maj 2016. godine\nKRENULA SMRT PO SVOJE: Ova „ispala“ je prestravila sve one koji su učestvovali u njoj! (VIDEO)


Fejsbuk skandal : ko sve prati vaše podatke na internetu - BBC News na srpskom - Dnevni list Danas\nPočetna » BBC News na srpskom » Fejsbuk skandal : ko sve prati vaše podatke na internetu\n1Piše: BBC News na srpskom 11. aprila 2018. 06.42\nFejsbuk je samo jedna od aplikacija koje prate šta radimo na internetu\nSkandal u vezi sa korišćenjem podataka s Fejsbuka – neovlašćeno deljenje ličnih podataka 87 miliona ljudi s kompanijom Kembridž analitika, koja se bavi političkim konsaltingom – takođe ukazuje na načine na koje najpopularnija društvena mreža prati sve što radimo na internetu.\nIstina je da se ne koriste svi trekeri kako bi kompanije saznale sve o nama, ali većina ljudi nije svesna na koji način ih neko „posmatra“ i ko ima pristup njihovim podacima.\nDo prošle godine Gugl je koristio podatke iz inboksa Džimejla za bolji plasman reklama\nPostoji nekoliko načina da se prati šta radite na interentu. Naš brauzer je opremljen pravim „arsenalom za špijuniranje“: to su između ostalog kukiji, fleš kukiji, piksel tegovi.\nOva „oružja za masovno prikupljanje podataka“ u stanju su da koriste sve informacije o našim aktivnostima od tačnih veb adresa koje posećujemo do tipa uređaja koji koristimo.\nAli čemu sve to? Zato što je informacija roba – ona se prodaje oglašivačima, kompanijama ili čak vladama.\nNaši lični podaci prodaju se oglašivačima, kompanijama ili čak vladama\nDa li ste ikada posetili stranicu na kojoj vam je ponuđena opcija „tvituj ovo“ ili „pratite nas na Tviteru“? E, pa to je treker.\nIz Tvitera su najavili kako su prekinuli podršku za „Nemoj da trekuješ“ (Do Not Track) inicijativu, što je bio dobrovoljni pokušaj ove kompanije da ne prati šta rade korisnici na drugim internet sajtovima.\nSituacija je ustvari dramatičnija, neki trekeri vam se „prilepe“ i prate šta radite kad ste na internetu i ne interesuje ih samo kako trošite novac.\n„Kada ljudi instaliraju novu Android ili iOs aplikaciju, moraju da daju saglanost za korišćenje ličnih podataka. Neki od podataka koje aplikacije prikupljaju su neophodne za njihovo funkcionisanje – ako aplikacija prikazuje mapu, ona ne može da radi bez korišćenja GPS-a da bi saznala gde se nalazite.\nAli kada ste aplikaciji dozvolili da koristi tu informaciju, njeni autori je mogu podeliti sa kim god hoće, što znači da treća lica mogu da saznaju gde ste, koliko brzo se krećete i šta tačno radite“, stoji u ovoj studiji.\nIstraživanje pokazuje da ljudi najčešće ignorišu pravila zaštite privatnost\n„Korisnici nikada neće saznati, zato što aplikacije nisu u obavezi da kažu korisnicima koje biblioteke softvera koriste“, pišu Rodrigez i Sundaresan.\nKada su ih pitali da učestvuju u pokretanju nove društvene mreže (NameDrop), studentima s prestižnog američkog fakulteta predstavljena su pravila zaštite privanosti koja su sadržala sulude zahteve, poput obećanja korisnika da „daju svoje prvorođeno dete društvenoj mreži NameDrop„.\nTelefon može da se prati i kad nije uključen vajfaj\nMobilni telefoni i tableti stalno beleže našu lokaciju i mogu da je podele sa kim god žele. Korisnici mogu da izaberu koje aplikacije mogu da prate GPS podatke – mape, na primer, ali i da onemoguće opcije koje prate koja mesta najčešće posećujete, kao i isključivanje praćenja lokacije.\nNemojte da koristite aplikacije koje zloupotrebljavaju vaše podatke\nPrvo što možete da uradite je da omogućite „nemoj da me pratiš“ opciju na sajtovima koje posećujete, ali da li će kompanije tako postupiti zavisi od njihove dobre volje.\nGotovo je nemoguće izbeći da neko prati vašu aktivnost na internetu\n„Ako bi više ljudi bilo zainteresovano da plati programerima za korišćenje aplikacija, to bi donekle pomoglo, iako nije idealno rešenje. Utvrdili smo da iako plaćene aplikacije koriste manje trekera, one i dalje prate korisnike i stupaju u kontakt s trećim licima“, tvrde Rodrigez i Sundaresan.\n„Za one stvarno paranoične: prestanite da koristite tehničke naprave, koristite samo papir, olovku, pisaću mašinu, razgovore licem u lice, što se tiče deljenja fotografije, to obavljate na staromodan način.“\nKorona virus: „Vreme je da se uzmemo u pamet“, kaže Kon – rast broja zaraženih i u Evropi\n11. aprila 2018. u 07.11\nDobar scenario za film BALKANSKI ŠPIJUN 2.


Saobraćajna Policija će od 15. juna do 1. jula, u saradnji sa Nacionalnim biroom osiguravača Crne Gore, sprovoditi kampanju "Pojas za sve".\nKampanja "Pojas za sve", ima za cilj podizanje svijesti građana o važnosti korišćenja sigurnosnog pojasa u vozilima prilikom učešća u saobraćaju, što predstavlja zakonsku obavezu. Inače, korišćenje sigurnosnog pojasa u vozilima, shodno analizama, smanjuje rizik po život putnika za 50 odsto.\nOva kampanja, koju saobraćajna policija sprovodi periodično, ima i preventivnu i represivnu komponentu. Preventivna se ogleda u ukazivanju na važnost poštovanja ovog saobraćajnog pravila, što će između ostalog biti urađeno kroz distribuciju flajera, emitovanjem edukativnog spota "Pojas za sve” i oglasa u medijima.\nRepresivne mjere i radnje biće sprovođene prema licima koja ne budu koristila sigurnosni pojas shodno zakonu, a posebna pažnja će se posvetiti prevoženju djece u vozilima na pravilan način kako bi kategorija najmlađih učesnika u saobraćaju bila što više zaštićena", saopšteno je. Nakon završetka kampanje saobraćajna policija će analizirati rezultate postignute u periodu njenog sprovođenja koji će biti uzeti u obzir prilikom planiranja i sprovođenja aktivnosti na poboljšanju stanja bezbjednosti saobraćaja na putevima.


U Sarajevu obilježen Nacionalni dan Kraljevine Saudijske Arabije – Informer\nU Sarajevu obilježen Nacionalni dan Kraljevine Saudijske Arabije\nSvečanim prijemom kojem su prisustvovali predstavnici političkog i javnog života te diplomatskog kora u BiH, večeras je u hotelu “Bristol” u Sarajevu obilježen Nacionalni dan Kraljevine Saudijske Arabije.\nDomaćin prijema, ambasador Kraljevine Saudijske Arabije u BiH Eid Mohammed A. Althakafi, istakao je da je 23. septembar, Nacionalni dan Kraljevine, jedan od najvažnijih u historiji zemlje.\n“To je dan kada je 1932. ujedinjena Saudijska Arabija, za vrijeme vladavine kralja Abdul Aziza Al Sauda, osnivača Saudijske Arabije. Nakon toga uslijedilo je političko, administrativno i ekonomsko uređenje Saudijske Arabije na načelima islamske vjere”, objasnio je ambasador Althakafi.\nSaudijska Arabija je dala najviše pomoći za izbjegle i prognane. Suradnja se i dalje nastavlja samo ovaj put ne u humanitarnom smislu već u smislu obnove infrastrukture, bolnica i škola.\nVlada Kraljevine Saudijske Arabije u BiH je osnovala Saudijski fond za razvoj koji plasira vrlo povoljne kredite za razvoj. Posljednji kredit iz ovog fonda odobrila je u iznosu od 25 miliona dolara, a bit će iskorišten za realizaciju zaobilaznice u Zenici.\nTakođer, Saudijski fond je iskazao spremnost za odobravanje povoljnog kredita u iznosu od 17 miliona dolara za finansiranje projekata Ministarstva za izbjeglice i ljudska prava, a koji se odnose na izgradnju stanova za prognane.\n“Kraljevina Saudijska Arabija daje punu podršku teritorijalnom integritetu BiH i njenoj stabilnosti, cijeni njeno jedinstveno historijsko iskustvo o koegzistenciji naroda i vjera i trudit će se i dalje da daje podršku očuvanju prijateljskih odnosa s BiH”, kazao je Althakafi.\nDodao je da su u toku pregovori između Saudijske Arabije i BiH oko potpisivanja protokola o poboljšanju bilateralnih odnosa na polju nauke i obrazovanja te izbjegavanju dvostrukog oporezivanja i zaštite investiranja.\nDavid Cameron pozvao građane BiH u Veliku Britaniju


Asocijacija žena PDA GO Tuzla u odsutnosti članica Udruženja Žene Srebrenice organizovala mirni protest – PDA BiH – Tuzla\nAsocijacija žena PDA GO Tuzla u odsutnosti članica Udruženja Žene Srebrenice organizovala mirni protest\nČlanice Asocijacije žena Pokreta demokratske akcije uz članove Asocijacije mladih , predstavnice Udruženja građana ”Žene Srebrenice”, učenike Medicinske škole u Tuzli te ostale građane, danas su se, kao i svakog jedanaestog u mjesecu, okupile na Trgu slobode u Tuzli zahtijevajući od nadležnih institucija u našoj zemlji da ubrzaju proces ekshumacija i identifikacije posmrtnih ostataka pronađenih žrtava genocida nad Bošnjacima.\nHajra Ćatić, predsjednica Udruženja “Žene Srebrenice” i majka koja nikada nije uspjela pronaći posmrtne ostatke sina Nihada, napustila je ovaj svijet te sa još oko 570 srebreničkih majki čini tužnu brojku žena koje su umrle a nisu pronašle svoje očeve, braću i sinove.\nRačunajući na to da je većina članica danas na dženazi predsjednici Udruženja Žene Srebrenice Hajri Ćatić, naše članice rukovodstva Asocijacije na čelu sa predsjednicom Sanelom Jurišić preuzele su organizaciju današnjeg mimohoda kako bi domaću i svjetsku javnost podsjetile da ni 26 godina poslije nije zadovoljena istina i pravda nakon počinjenog genocida u zaštićenoj zoni UN-a te da bi se zadržao kontinuitet u održavanju protesta.\nTom prilikom potpredsjednica Asocijacije žena PDA GO Tuzla, Enisa Žunić, obratila se medijima rekavši da je ovaj mirni protest, svakog jedanaestog u mjesecu, podsjećanje da se još uvijek traga za posmrtnim ostacima oko 1600 žrtava genocida u Srebrenici. Izrazila je naše duboko saosjećanje porodici i prijateljima naše Hajre Ćatić te ustvrdila da ćemo nastaviti njenim putem tragajući za pravdom i istinom.\nPočinje sanacija udarnih rupa u MZ Kiseljak


Preporuka: 1001 / Link / Replika: 30 / Molimo vas da se ulogujete ili registrujete da biste mogli da šaljete komentare.\nPreporuka: 1729 / Link / Replika: 6 / Molimo vas da se ulogujete ili registrujete da biste mogli da šaljete komentare.\nPreporuka: 819 / Link / Replika: 12 / Molimo vas da se ulogujete ili registrujete da biste mogli da šaljete komentare.\nPreporuka: 364 / Link / Replika: 16 / Molimo vas da se ulogujete ili registrujete da biste mogli da šaljete komentare.\nPreporuka: 546 / Link / Replika: 5 / Molimo vas da se ulogujete ili registrujete da biste mogli da šaljete komentare.


RTV BIR - Diplomate i bh dužnosnici na ramazanskom prijemu u Kulturnom centru "Kralj Fahd"\nOvakva druženja postaju tradicija. Počašćeni smo da zajedno iftarimo s našim prijateljima, čelnim ljudima institucija, ambasadorima, čelnim ljudima Vijeća Europe u Bosni i Hercegovini, Grada i osobama iz javnog, kulturnog i vjerskog života Bosne i Hercegovine. Ramazan je mjesec druženja, boljeg upoznavanja i zbližavanja - rekao je za Fenu povodom ramazanskog prijema direktor Kulturnog centra “Kralj Fahd” dr. Muhamed Alu Šejh.\nNaglašava da se na iftare pozivaju predstavnici svih naroda i vjera te da je doprinos Kulturnog centra "Kralj Fahd" u poslijeratnom zbližavanju naroda u Bosni i Hercegovini značajan.\nRazličite aktivnosti od interesa za bh. društvo koje se realiziraju u Kulturnom centru "Kralj Fahd" rezultat su uspješne i višegodišnje saradnje s različitim institucijama, organizacijama i nevladinim sektorom.\nPosebno je intenzivna i značajna naša saradnja sa obrazovnim institucijama u BiH. Centar je dugi niz godina vodeći u kursevima engleskog i arapskog jezika, informatike i kaligrafija kako u BiH tako i u regionu. Bili smo prvi organizatori međunarodne konferencije „Kibernetička sigurnost“ koja je održana u martu i koja je na najbolji način pokazala gdje se nalazi Bosna i Hercegovina u kontekstu ovog sve značajnijeg pitanja na globalnom nivou-rezimira Alu šejh aktivnosti Kulturnog centra "Kralj Fahd" i naglašava kako će nastaviti pomagati bh društvo svojim kulturno-obrazovnim programima i biti most povezivanja i zbližavanja naroda Bosne i Hercegovine i naroda Kraljevine Saudijske Arabije.\nViše iz kategorije: « Vijeće ministara usvojilo izmjene Krivičnog zakona: Uvodi se kazna zatvora za negiranje genocida i zločina protiv čovječnosti\tObilježena 25. godišnjica stradanja Bošnjaka Ahatovića: U Sokolini 48 osoba ubijeno na najsvirepiji način »


Za ovih 10 godina svog postojanja, Servis centar je, zahvaljujući nastavnicima i učenicima koji su pohađali ovaj vid nastave, realizovao brojne aktivnosti koje su doprinijele razvoju preduzetništva i preduzetničkog učenja u Crnoj Gori.\nNa svečanoj proslavi prisustvovali su nastavnici i direktori srednjih stručnih i mješovitih škola u kojima se realizuje model nastave Preduzeće za vježbu. Prisutnima se obratio direktor Centra za stručno obrazovanje, gospodin Duško Rajković, koji je istakao značaj postojanja Servis centra i zahvalio se svim nastavnicima i direktorima na saradnji u proteklih 10 godina. Ostvareni su brojni rezultati u razvoju i promociji preduzetničkog učenja i inovativne nastavne metode Preduzeće za vježbu, po čemu je Crna Gora postala prepoznata u regionu i šire.\nKoordinatori Servis centra, Srđan Obradović i Sandra Brkanović, zahvalili su se nastavnicima i direktorima na uspješnoj saradnji u posljednjih 10 godina i istakli da su svi zajedno ostavili veliki trag u promociji i razvoju preduzetničkog učenja u srednjem stručnom obrazovanju. Obradović je istakao da je saradnja doprinijela da koordinatori Servis centra u nastavnicima i direktorima škola steknu ne samo saradnike i kolege, već i velike prijatelje. Za sve ove godine organizovani su brojni seminari, nacionalni sajmovi, učešće na međunarodnim sajmovima, uz veliku podršku svih aktera. Servis centar je ostvario međunarodnu saradnju sa Servis centrima u okruženju, a sa Ekonomskim fakultetom Univerziteta u Crnoj Gori, ima potpisan sporazum o saradnji. Svim školama koje realizuju preduzeća za vježbu dodijeljena su priznanja, a nastavnicama JU Srednje ekonomske škole „Mirko Vešović“ iz Podgorice, Jeleni Đikanović i Ani Đurović, koje su osvojile najviše nagrada na takmičenjima u prethodnih deset godina, dodijeljene su specijalne plakete za doprinos u promociji preduzetničkog učenja i rezultate koje su ostvarile u prethodnom periodu.


Usklađivanje zakona o vodi za ljudsku upotrebu - PLAC III projekat\nUsklađivanje zakona o vodi za ljudsku upotrebu\nNacrt zakona o vodi namenjenoj ljudskoj upotrebi, koji je usklađen sa relevantnim zakonima EU, bio je tema radionice održane u petak 6. septembra u Beogradu, za predstavnike zavoda i instituta za zaštitu javnog zdravlja iz više gradova Srbije.\nU novo zakonsko rešenje transponovano je relevantno zakonodavstvo Evropske unije: Direktiva o vodi za piće, kao i njena dopunjena verzija iz 2015. godine, kao i predlog nove evropske Direktive o vodi za piće (predlog podnet 1. februara 2018. godine).\nPodršku Ministarstvu zdravlja Srbije u izradi nacrta zakona pružio je projekat Pravna podrška pregovorima – PLAC III. Projektni ekspert Robert Silig (Seelig) predstavio je glavne elemente nove evropske direktive o vodi za piće: uvođenje procene sigurnosti zasnovane na riziku (tzv. Risk-based approach) pri kontroli vode; ažuriranje standarda u skladu sa Svetskom zdravstvenom organizacijom, uz uvođenje 18 novih parametara (hemijskih, mikrobiloških i drugih) koji će morati da budu praćeni. Nova direktiva predviđa i poboljšanje pristupa potrošača ažuriranim podacima o kvalitetu vode, usklađivanje standarda za proizvode/materijale u kontaktu sa pijaćom vodom, pristup vodi i pristup pravdi.\nKada bude usvojen, zakon će biti pravna osnova za usvajanje pravilnika o bezbednosti vode za piće, čiju izradu će takođe podržati eksperti PLAC III projekta.


Izjava ambasadora Petera Sorensena o današnjem dogovoru lidera političkih stranaka\nAmbasador Peter Sorensen, šef delegacije Evropske unije i specijalni predstavnik Evropske unije u BiH, pozdravlja današnji dogovor lidera 6 političkih stranaka o brojnim trenutnim pitanjima, uključujući formiranje Vijeća ministara BiH. Delegacija EU u BiH/EUSR je ohrabrena činjenicom da je postignut kompromis nakon političke blokade koja je trajala mjesecima.\nVeoma je važno što su domaći politički lideri uspjeli da pronađu rješenje u vezi sa Zakonom o državnoj pomoći i Zakonom o popisu stanovništva koji su dio evropskog seta zakona i koji su od iznimne važnosti za buduće korake BiH u sklopu procesa EU integracije. Prema zaključcima Vijeća za vanjske poslove EU, iz marta 2011. godine, veoma je važno da BiH napravi kredibilan napor u usklađivanju Ustava sa Evropskom konvencijom o zaštiti ljudskih prava.\nDelegacija EU u BiH/EUSR ohrabruje BiH vlasti da nastave rješavati probleme državnog budžeta za 2012. godinu i globalnog fiskalnog okvira kako bi se u potpunosti osiguralo funkcioniranje državnih institucija i ispunjavanje međunarodnih obaveza Bosne i Hercegovine.\nDelegacija EU u BiH/EUSR poziva sve relevantne BiH vlasti da današnje zaključke provedu u što skorijem periodu.


Jovana Janković ne prelistava štampu u jutarnjem programu : Crveni tepih\nJovana Janković ne prelistava štampu u jutarnjem programu\nMnogi su se pitali kako će izgledati redovna rubrika prelistavanja štampe u jutarnjem programu na Pinku, pošto je Jovana bila bukvalno na svim naslovnim stranama, ali ona se pravila kao da novine ne postoje i pričala samo o Vladimiru Putinu\nMnogobrojni naslovi u štampi sa Jovanom u glavnoj ulozi, ostali su neprimećeni u Jutarnjem programu na tv Pink. Srđan Predojević i Jovana Janković su ignorisali svaki tekst i naslov koji se tiče voditeljkinog raskida veridbe sa Željkom Joksimovićem i veze sa Saletom Đorđevićem. To nije bilo nimalo lako, pošto su se nalazili doslovce na svim naslovnim stranama. Kako će rubrika prelistavanja štampe izgledati narednih dana, videćemo. Izgleda da će još neki svetski moćnik morati da nam dođe u posetu kako bi Jovanina situacija otišla u drugi plan.


Kako je Milun Todorović, gradonačelnik Čačka, rekao za Tanjug, pre dve nedelje krenulo se sa opremom alternativnih zdravstvenih centara, a prvi koji se nalazi u Studentskom centru u Čačku i koji je kapaciteta 330 ležajeva, od kojih je 200 za muškarce i 130 za žene, već je u potpunosti spreman za prihvat lakše obolelih od virusa korona.\nDruga lokacija je „Plava hala” u Atenici sa oko 200 slobodnih ležajeva i očekuje se da u naredna dva-tri dana bude u potpunosti u funkciji.\nTodorović kaže da spremaju još dve lokacije - Dom učenika srednjih škola sa 145 ležajeva i još jednu sportsku dvoranu, takođe u Čačku, sa oko 180 ležajeva.\n- Vanbolničkih kapaciteta naše bolnice u Čačku imaćemo oko 1.000 slobodnih ležajeva na četiri lokacije, u potpunosti opremljene, sa logistikom i zdravstvenim osobljem - naveo je Milun Todorović.\nPrema njegovim rečima, Opšta bolnica u Čačku ima kapaciteta još oko 100 ležajeva, ali su se spremili za najgori scenario kako bi imali mogućnost prihvata svih pacijenata.\n- Ozbiljniji pacijenti će, svakako, ostati u bolnici - napominje Todorović dodajući da nemaju nijednog pacijenta na respiratoru.\nOd sada će se testiranje uzoraka iz Čačka vršiti u Veterinarskom institutu u Kraljevu, a Todorović kaže da to puno znači, jer su do sada čekali rezultate iz Torlaka u Beogradu, pa će blizina učiniti da se proces ubrza. Kako je naveo, za početak će se dnevno testirati 20 uzoraka, ali vrlo brzo i 40.\nKada je u pitanju svest građana i njihovo ponašanje i poštovanje propisanih mera i preporuka, Todorović kaže da su građani sve organizovaniji i disciplinovaniji, sve više svesni veoma teške situacije.\n- U toku jučerašnjeg dana imali smo samo jedno lice koje je kršilo rešenje o samoizolaciji i jedno lice koje je kršilo zabranu kretanja posle 17 časova, što ukazuje na to da su građani sve više svesni veoma teške situacije - kazao je gradonačelnik Čačka.\nVolonterski centar na 11 lokacija dnevno primi oko 200 poziva i izvrši između 80 i 100 isporuka starijima od 65 godina na teritoriji celog grada. Takođe, Štab za vanredne situacije sa Crvenim krstom pokriva sve one koji su socijalno ugroženi i u tom smislu dnevno se spremi 649 obroka u narodnim kuhinjama.\nOd vikenda, kako je najavio Todorović, počeće se sa isporukama 1.500 paketa za socijalno najugroženije, a zatim i oko 7.000 paketa za penzionere sa primanjima do 15.000 dinara, dok će kasnije biti prošireno i na penzionere sa penzijama do 20.000 i na kraju za one koji primaju penzije do 30.000 dinara.\n- Prvo se bavimo najugroženijim socijalnim kategorijama, a onda idemo po visini primanja i ka ostalim penzionerima i našim sugrađanima - kazao je Todorović.\nDo sada je od uvođenja vanrednog stanja obavljeno tri kruga dezinfekcije Opšte bolnice, domova zdravlja, Policijske uprave, Zavoda za javno zdravlje, svih onih ustanova koji su od najvažnijeg prioriteta, ali i javnih površina.\nNa deset lokacija u Čačku isporučuje se natrijum-hipohlorit građanima za dezinfekciju njihovih domova, a od četvrtka će, kako kaže Todorović, to biti dostupno na još deset lokacija na seoskom području.


Erdogan predstavio kabinet | Turska | Al Jazeera Balkans\nNakon što je inauguriran na predsjedničku funkciju, Erdogan imenovao kabinet koji je sačinjen od 16 ministarstava.\nErdogan je istakao da će sarađivati sa svima koji vole TurskuAnadolija\nPredsjednik Turske Recep Tayyip Erdogan je, nakon što je prethodno inauguriran na funkciju u okviru novog predsjedničkog sistema upravljanja, imenovao kabinet koji čiji 16 ministara, javlja Anadolija.\nU obraćanju na konferenciji za medije u Predsjedničkoj palati u Ankari, Erdogan je istakao da će sarađivati sa svima koji vole Tursku.\n"Zadovoljstvo mi je sarađivati sa svima koji u srcu nose ljubav prema zemlji i narodu u cilju izgradnje velike i snažne Turske", rekao je Erdogan, a potom je saopćio i imena ministara koji će činiti novi kabinet.\nNa čelu Ministarstva pravde sjedit će Abdulhamit Gul, dok će Zehra Zumrut Selcuk obnašati funkciju ministrice rada, socijalne službe i porodice.\nMevlut Cavusoglu će i dalje ostati ministar vanjskih poslova, dok je na poziciju ministra životne sredine i urbanizacije imenovan Murat Kurum.\nMinistarstvo energetike i prirodnih resursa će predvoditi Fatih Donmez, Ministarstvo omladine i sporta Mehmet Kasapoglu, dok će Berat Albayrak biti ministar trezora i finansija.\nSuleyman Soylu je imenovan za ministra unutrašnjih poslova, Mehmet Ersoy za ministra kulture i turizma, a Ziya Selcuk za ministra obrazovanja.\nPredsjednik sa većim nadležnostima\nNa čelo Ministarstva odbrane je postavljen Hulusi Akar, dok će Ministarstvo zdravstva predvoditi Fahrettin Koca.\nMustafa Varank će obnašati funkciju ministra industrije i tehnologije, Bekir Pakdemirli poziciju ministra poljoprivrede i šumarstva, dok će Ruhsar Pekcan biti ministar trgovine.\nMinistarstvo saobraćaja i infrastrukture će predvoditi Cahit Turan, dok će Fuat Oktay biti zamjenik predsjednika.\nPodsjetimo, Erdogan je danas položio svečanu zakletvu za mandat prvog predsjednika Turske s predsjedničkim sistemom upravljanja.\nErdogan je inauguriran uz najviše državne počasti, a sama svečanosti je prisustvolo nekoliko hiljada službenika i zvanica, uključujući i predstavnike različitih grupa, udruženja i zajednica. Na inauguraciji su prisustvovali i zvaničnici i zvanice iz zemalja regije.\nVrhovno izborno vijeće potvrdilo pobjedu Erdogana i AKP-a


Kako će zaposleni u najvećim kompanijama raditi ove godine? | Bonitet\n„Život je kao blato. Nekad je super, a nekad odeš na sastanak“\nNove norme u načinu rada nakon pandemije biće oslonjene na fleksibilnost radne snage. Međutim, kako javlja CNN, a prenosi Investitor.me, kompanije zauzimaju različite pristupe načinu rada, pa neke obavezuju svoje zaposlene na rad na daljinu, dok se drugi opredeljuju za hibridni pristup u kojem zaposleni deo vremena provode u kancelariji, a ostatak rade od kuće.\nEvo pogleda kako će izgledati rad nakon pandemije u nekim velikim kompanijama:\nZaposleni će se vratiti se u kancelarije tek u septembru ove godine i možda ih neće biti tamo sve vreme od ponedeljka do petka.\nTehnički div testiraće model fleksibilne radne nedelje, prema kojem bi zaposleni u kancelarije dolazili tri dana u toku sedmice. Kompanija takođe menja uslove rada u samim kancelarijama, kako bi obezbedili adekvatne prostore za sastanke timova.\nKompanija sa sedištem u San Francisku najavila je da će omogućiti većini svojih zaposlenih da rade odakle god žele, bilo u kancelariji, na daljinu ili malo od oboje. Kompanija je takođe saopštila da, ako zaposleni odluče da se presele, njihova plata neće biti smanjena.\nU oktobru je Microsoft objavio da rad od kuće manje od polovine radnog vremena smatra “standardom” za većinu radnih mesta, zajedno s fleksibilnošću rasporeda.\n“Kako vreme ide, cilj nam je da ponudimo što veću fleksibilnost za podršku pojedinačnim stilovima rada, istovremeno uravnotežujući poslovne potrebe i osiguravajući da živimo na svoj način”, stoji u blogu.\nNeki zaposleni Twittera koji rad od kuće žele da učine stalnim, moći će to da urade, potvrdila je kompanija ranije ove godine.\nU oktobru je Dropbox rekao da postaje “prvo virtuelni”. To znači da će gotovo 3.000 zaposlenih većinu vremena raditi na daljinu i ići će u kancelariju samo kad su potrebni saradnički i team building poslovi.\nKompanija takođe preuređuje svoje kancelarije kako bi olakšala ovu smenu, uključujući uklanjanje pojedinačnih stolova.\nBerza kriptovaluta takođe je najavila da će prihvatiti rad na daljinu te da će to biti standard.\nSuosnivač i izvršni direktor Brajan Armstrong rekao je zaposlenima u maju da to znači da većina njih koji radije rade na daljinu to može nastaviti i dalje. A i oni koji sada rade u kancelariji, mogu promeniti način kada god to požele.\n“Za mnoge zaposlene to će verovatno biti kombinacija oba modela. Ali za sve nas, biti udaljeni prvo zahteva promenu načina razmišljanja i promenu ponašanja. To se odnosi na sve nas, bez obzira jesmo li u kancelariji, jedan dan u nedelji, pet ili nijedan”, kazao je.\nUnilever testira četvorodnevnu radnu nedelju uz punu platu za svoje radnike na Novom Zelandu.\nPrethodni tekstEmocionalna inteligencija u liderstvu: Koji je vaš stil?\nSledeći tekstU januaru razgovori o novom aranžmanu sa MMF-om


Poseta studenata Fakulteta za medunarodnu politiku i bezbednost\nNaslovna » INFO » Događaji » Poseta studenata Fakulteta za medunarodnu politiku i bezbednost\nU ime uprave Agencije studentima se obratio pukovnik Dejan Pajic, koji im je poželeo dobrodošlicu i upoznao ih sa mestom i ulogom VOA u okviru bezbednosno-obaveštajnog sistema Republike Srbije. Pukovnik Pajic govorio je o vrstama radnih mesta u VOA i kriterijumima koji treba da budu ispunjeni da bi se neko zaposlio u Agenciji. Posebno je skrenuo pažnju na poznavanje stranih jezika, rekavši da je osim visokog proseka na studijama, to jedan od glavnih uslova za zaposlenje.\nKroz kratku prezentaciju o ostalim aspektima rada VOA pukovnik Dragan Dabovic studente je upoznao sa nadležnostima Agencije i zakonskim okvirom njenog delovanja..\nNa kraju posete, studentima je predstavljena istorijska postavka VOA, koja prikazuje razvoj vojnoobaveštajne službe u Srbiji od 1884. godine do danas.\nProfesori Krsmanovic i Andelkovic zahvalili su se predstavnicima VOA na detaljnoj prezentaciji i dugogodišnjoj saradnji, tokom koje se studentima približava delovanje jedine spoljne obaveštajne službe Srbije.\nPosete studenata predstavljaju važan segment saradnje koji Vojnoobaveštajna razvija sa fakultetima koji se bave izucavanjem bezbednosti.\nINFO Događaji Poseta studenata Fakulteta za medunarodnu politiku i bezbednost


ALBANCI KRIVI ZA NASILJE NA KOSMETU – Stevan Sinđelić\nALBANCI KRIVI ZA NASILJE NA KOSMETU\nBEOGRAD, NJUJORK – Generalni sekretar UN Ban Ki Mun u izvještaju Savjetu bezbjednosti ukazuje da je novi talas nasilja na Kosovu i Metohiji pokrenut akcijom kosovskih specijalaca ROSU na prelazima Brnjak i Jarinje 25. jula, poslije čega je za četvrtinu povećan broj napada na Srbe i ostale nealbance.\nBan Ki Mun je upozorio da je tokom posljednja tri mjeseca na Kosmetu zabilježen 151 incident, od čega se 38 dogodilo sjeverno od rijeke Ibar.\n– Od 151 incidenta, 13 se odnosi na uništavanje pravoslavnih grobalja, 13 na kamenovanje srpskih vozila, u 63 slučaja nanesena je šteta kućama čiji su vlasnici Srbi – navodi se u izvještaju, koji bi Savjet bezbjednosti UN trebalo da razmatra na sjednici 29. novembra.\nZabilježena su i 63 slučaja nanošenja štete kućama u vlasništvu kosovskih Srba i 47 slučajeva provala i krađe srpske imovine.\nOn ističe da razvoj događaja na sjeveru Kosova predstavlja jasno upozorenje da neriješena pitanja predstavljaju prijetnju miru i stabilnosti u regionu.\n– Mišljenja sam da na terenu postoji rizik od izbijanja nasilja dok god problemi poput prelaza Jarinje i Brnjak ostanu neriješeni i dok god se pitanja u vezi sa vladavinom prava miješaju sa statusnim pitanjima – navodi Ban Ki Mun u izvještaju u koji je uvid imao RTS.\nOn je naveo da je situacija na sjeveru Kosova u sjenku bacila sve ostale događaje na Kosovu, kao i da akcija ROSU nije bila izvedena u koordinaciji sa međunarodnim organizacijama.\nOpisujući slijed događaja koji su prethodili ovoj akciji, generalni sekretar UN je naveo da je Srbija, na sastanku u Briselu 2. septembra, pristala da prizna pečate kosovske carine, kao i da su kosovske vlasti, odmah poslije toga, najavile da će uspostaviti punu carinsku kontrolu nad Brnjakom i Jarinjem.\n– Nadam se da će članice Savjeta bezbjednosti uputiti jasnu poruku Prištini i Beogradu da odgovorno pristupe smirivanju tenzija i sprečavanju novog nasilja na sjeveru Kosova – navodi Ban Ki Mun, a prenose agencije.\nBan se osvrnuo i na slučaj zapljene 20 kamiona iz preduzeća “Trepča-sever”, kada su vozači kamiona pritvoreni zbog navodnog ilegalnog ulaska na Kosovo. Upozoravajući da će incident loše uticati na sposobnost preduzeća da isplati zarade za više od 3.600 zaposlenih, Ban navodi da mu je prethodila zapljena sredstava preduzeću “Trepča-sever” od strane poreske administracije Kosova, poslije čega je UNMIK podnio žalbu Vrhovnom sudu Kosova da sredstva budu vraćena, ali odgovor do danas nije stigao.\nKosovska vlada je ocijenila realnim izvještaj generalnog sekretara, prenosi prištinski dnevnik “Koha ditore”.


Šolc kancelar, Berbok diplomatija, Lindner finansije – Krstarica\nŠolc kancelar, Berbok diplomatija, Lindner finansije\nTanjug 25. novembra 2021. 09:33\nBERLIN – Nova „semafor“ koalicija u Nemačkoj, koja će formirati vladu, dogovorila je raspodelu ministarskih fotelja, prema kojom će šef SPD Olaf Šolc biti kancelar, liderka Zelenih Ananela Berbok šefica diplomatije, a lider FPD Kristijan Lindner biće ministar finansija.\nInače dogovoreno je da nova vlada ima dva potpredsednika, a to će biti Lindner i drugi šef Zelenih Robert Habek.\nDa bi mogla vlada dobiti dva potpredsednika bilo je neophodno primeniti pravni trik.\nNaime Habek će biti potpredsednik prema Osnovnom zakonu, a Lidner po poslovniku Vlade.\nSPD u novoj vladi imaće, prema dnevniku „Bild“ šest ministara, a Zeleni pet, i FDP četiri.\nKada je reč o Zelenima Štefi Lemke dobiće resor poljoprivrede, Anton Hofrajter ekologiju, Katrin Gering-Ekard porodicu, Robert Habek biće nadležan za privredu i klimatske promene, a Berbok Ministarstvo spoljnih poslova.\nIz redova SPD ministarstvo građevinarstva mogla bi vodili Svenja Šulce, aktuelna ministarka ekonologije, Sabine Ditmar preuzela bi zdravstvo, Klara Gajvic bila bi nadležna za ekonomsku saradnju i razvoj, Hubertus Hajl bi mogao bi ostati ministar rada, Simtje Meler dobila bi resor odbrane, a Kristine Lambreht prešla bi sa mesta ministarke pravde na funkciju ministarke unutrašnjih poslova.\nU vladu, kao ministar pri kancelaru, ulazi i Volfgang Šmit dugogodišnji bliski saradnik Šolca.\nŠto se FDP tiče Lidner je dogovorio preuzimanje Ministarstva finansija, Folker Vising, generalni sekretar FDP preuzima resor saobraćaja i digitalizacije, Maarko Bušman preuzeće pravosuđe, a Betina Štark-Vacinger obrazovanje.


Drugoosumničeni za pokušaj ubistva Nedeljko Dukić u septembru napustio BiH. Nezvanično je u Sloveniji. -\nJuni 8, 2019 Juni 8, 2019 Urednik2 0 Comments bosna i hercegovina, Dragan Lukač, Marko Čolić, Nedeljko Dukić, Okružni sud Banjaluka, Slovenija, Vladimir Kovačevć\nZa Nedeljkom Dukićem, drugim osumnjičenim za pokušaj ubistva novinara portala Gerila i BN televizije Vladimira Kovačevića, zvanično je, tako su izjavili najviši zvaničnici policije, raspisana međunarodna potjernica. Od napada na Kovačevića prošlo je gotovo deset mjeseci a od hapšenja osumnjičenog Marka Čolića devet mjeseci. Dukić, od hapšenja Čolića, kao da je nestao sa lica zemlje a na sva pitanja nadležni u ministarstvu unutrašnjih poslova odgovaraju kratko da je istraga u toku i da se sve radi u skladu sa propisima.\nTako nešto je, prije nekoliko dana, rekao i ministar unutrašnjih poslova Republike Srrpske Dragan Lukač. U ministarstvu unutrašnjih poslova nisu odgovorili na poslata konkretna pitanja o tome u kojoj fazi je potraga za Dukićem, da li se zna gdje je i kada prešao granicu…\nNedeljko Dukić se, prema nezvaničnim informacijama, nalazi u Sloveniji a za sada zvanično nije poznato da li je MUP Srpske kontaktirao nadležne institucije ove zemlje u potrazi za bjeguncem.\nGerila info u posjedu je zvanične dokumentacije Granične policije Bosne i Hercegovine u kojoj je vidljivo da je Nedeljko Dukić Bosnu i Hercegovinu napustio 9. septembra 2018. godine, dan nakon što je uhapšen Marko Čolić. Obojica se sumnjiče za pokušaj ubistva koji se desio 26. avgusta iste godine. Dukić je BiH napusttio na graničnom prrelazu Gradiška kao redovan putnik sa pasošem kao dokumetom potrebnim za prelazak granice. Jedanaest minuta nakon ponoći 10. septembra Dukić je na graničnom prelazu Obrežje ušao u Sloveniju. Istog dana je u 18:31 na istom graničnom prelazu napustio Sloveeniju da bi ponovo ušao dva i po sata kasnije. 13. septembra bjegunac od zakona Dukić ponovo napušta Sloveniju u 17:01, takođe na graničnom prelazu Obrežje. Nema podataka kadda je ponovo ušao u ovu zemlju.\nMeđunarodna potjernica za Nedeljkom Dukićem raspisana je u novembru prošle godine. Centralna potjernica tek u oktobru. Naši izvori iz ministarstva unutrašnjih poslova potvrđuju i da MUP ima saznanja da se ovaj bjegunac nalazi u Sloveniji ali da se čeka kada će ga slovenačka ili bilo koja druga policija u Evropi zvvanično legitimisati. Tada tek može da bude uhapšen i isporučen Republici Srpskoj, odnosno Bosni i Hercegovini.\nPred banjalučkim Okružnim sudom, inače, je u toku suđenje Marku Čoliću. Suđenje je u završnoj fazi u kojoj odbrana optuženog, advokat Gordan Jovišević, izvodi svjedoke i iznosi dokaze. Posljednjee ročište održano je 6. juna a na tom ročištu je ponovo svjedočio i oštećeni Kovačević.


"Ako SAD ne prestanu da se mešaju u Venecueli, posledice će biti katastrofalne"\n„Ako SAD ne prestanu da se mešaju u Venecueli, posledice će biti katastrofalne“\nA. J. 1. maja 2019. 08:16\nMešanje Vašingtona u suverene poslove Venecuele moglo bi dovesti do raspada situacije, izjavila je portparolka Ministarstva spoljnih poslova Rusije Marija Zaharova novinarima u UN.\n„U Vašingtonu određeni broj političara ne vidi destruktivnost ovog puta u koji oni sami guraju čitavu priču. To je čudno, jer to već svi vide“, rekla je ona. „Ukoliko Vašington i dalje bude pokušavao sa mešanjem u unutrašnje poslove, to može dovesti do raspada situacije“, istakla je Zaharova.\nOna je dodala da je Rusija oduvek podržavala poziciju nemešanja u unutrašnje poslove vlade, izbegavajući promenu režima, a posebno upotrebu sile za to.\nS druge strane, iz Vašingtona je stigla poruka da se Rusija ne meša u aktuelna pitanja u Venecueli.\n„Mogu da kažem: stavili smo Rusiji do znanja… da se sa najvećom ozbiljnošću u odnosimo prema akcijama koje je preduzela u Venecueli. Očekujemo da se Rusi neće mešati u ono što se dešava u Venecueli – a naročito sada, kada su u pitanju životi civila“, rekao je američki savetnik za nacionalnu bezbednost Džon Bolton.\nBivši američki ambasador objasnio šta znači Bajdenova poruka


Ćulum: Pedeset policajaca iz Srpske pomaže graničnoj policiji\nFoto: Arhiva | Ćulum: Pedeset policajaca iz Srpske pomaže graničnoj policiji\nSrna 29.03.2019 11:49\nBANJALUKA - Policija Republike Srpske uputila je 50 policijskih službenika kao pomoć Graničnoj policiji BiH radi zaštite istočne granice BiH od migranata, među kojima ima i onih koji se mogu dovesti u vezu sa terorizmom, izjavio je direktor Policije Srpske Darko Ćulum.\nĆulum je naveo da su 90 odsto migranata muškarci bez ličnih dokumenata, do 35 godina starosti.\n"Prije mjesec dana evidentirano je i pet lica iz Avganistana koja se mogu dovesti u vezu sa terorizmom. NJih smo otkrili nakon 40 ili 50 dana boravka u BiH, tako da i dalje postoji opasnost i rizik od terorizma i migrantske krize", rekao je Ćulum novinarima u Banjaluci.\nOn je napomenuo da će Policija Srpske, ukoliko u narednom periodu dobije određena sredstva za ishranu i smještaj policajaca, pojačati kapacitete na granici BiH, te da će davati i više od 100 policijskih službenika za ispomoć Graničnoj policiji u njihovoj nadležnosti.\nĆulum je upozorio da postoji problem procesuiranja migranata, ali da oni na prostoru Republike Srpske trenutno ne vrše krivična djela, te da to nije toliko izraženo kao u drugim mjestima BiH.\n"U Unsko-sanskom kantonu u prošloj godini i u prva tri mjeseca ove imamo 900 bezbjednosnih događaja što se tiče krivičnih djela i prekršaja, a na području Republike Srpske oni su u ovom periodu počinili pet krivičnih djela. Jedno razbojništvo je procesuirano i lica su stavljena u pritvor", rekao je Ćulum.\nPrema njegovim riječima, od 900 bezbjednosnih događaja u Unsko-sanskom kantonu samo su dva slučaja procesuirana i određivane mjere pritvora, iako su i u drugim slučajevima migranti činili teška krivična djela, kao što su nanošenje teške tjelesne povrede, pokušaj ubistva, silovanja i drugo.\n"Na strateškom forumu, koji čine republički tužioci i direktori policija, donesen je zaključak da tužilaštva moraju procesuirati sve migrante koji počine krivična djela, bez obzira što im nije utvrđen identitet", podsjetio je Ćulum.\nOn je naveo da više od 90 odsto migranata nema lična dokumenta i da im se identitet utvrđuje na osnovu njihovih izjava.\n"Kada Služba za poslove sa strancima uzme biometrijske podatke i pošalje u matične zemlje odakle dolaze, odgovor se čeka nekoliko mjeseci, nakon čega stigne obavještenje da nisu evidentirani u njihoboj bazi", rekao je Ćulum. /kraj/ba/ljlj/video\nUpecao "kraljicu riba" od 18 kilograma\nSarina pobjeda je jedina opcija\nGoran Miljić: Hvala svima koji su mi pomogli da dobijem novo srce


FILE - The seal of the president of the United States is seen affixed to a podium in the Roosevelt Room of the White House, in Washington, Sept. 4, 2019.\nNova realnost u Vašingtonu ponovo je dovela u centar pažnje pitanje kontinuiteta vlade.\n25. amandman Ustava SAD definiše proces nasleđivanja predsednika ili potpredsednika u slučaju da ne mogu da obavljaju svoje dužnosti.\nRazlozi da se zamene predsednik ili potpredsednik, koji je prvi u redu da zameni predsednika, su smrt, smena, ostavka ili situacije kada su zdravstveno onemogućeni da obavljaju dužnost. Takve situacije su bile ubistvo predsednika Džona F. Kenedija u novembru 1963. i ostavka predsednika Ričarda Niksona 1974. zbog afere Votergejt.\nPitanja 25. amandmana su pokrenuta kada je u petak objavljeno da je predsednik Donald Tramp testiran pozitivan na Kovid-19, kao i prva dama, Melanija Tramp.\nPotpredsednik Majk Pens i njegova supruga Karen testirani su negativni na virus, saopštio je njihov portparol u petak.\nPredsednik SAD Donald Tramp i potpredsednik Majk Pens na republikanskoj nacionalnoj konvenciji, 26. avgusta 2020. u Baltimoru.\nPrema 25. amandmanu, ako se Tramp ozbiljno razboli, mogao bi da se pozove na 25. amandman američkog Ustava i privremeno preda Pensu predsednička ovlašćenja. Za to je potrebno da uputi pismo predsedniku Senata, republikanskom senatoru Čaku Grezliju i predsedavajućoj Predstavničkog doma, demokrati Nensi Pelosi.\n"Nismo ni blizu tome", rekao je u petak jedan zvaničnik Bele kuće.\nPrema istom amandmanu, potpredsednik i većina njegovog kabineta ili Kongresa imaju dozvolu da smene američkog lidera "kada predsednik nije u stanju da obavlja svoje dužnosti i obaveze", u kom slučaju potpredsednik odmah preuzima ta ovlašćenja.\nAko predsednik, kasnije, zaključi da može da obavlja svoje dužnosti, mora da ponovo pošalje pismo predsedniku Senata i predsednici Predstavničkog doma u kome navodi da je spreman da nastavi sa predsedničkim radom. Predsednik bi nastavio svoje dužnosti, osim ukoliko potpredsednik i većina kabineta ne obaveste Kongres napismeno, u roku od četiri dana posle predsednikovog pisma, da predsednik i dalje ne može da obavlja svoje dužnostsi. Kongres bi onda zasedao u roku od 48 sati i imao 21 dan da donese odluku.\nZaključak da predsednik nije u mogućnosti da obavlja dužnosti mora da potvrdi dvotrećinska većina i u Predstavničkom domu i Senatu. Ako nema te većine, predsedniku se dozvoljava da nastavi da obavlja svoje dužnosti, stoji u 25. amandmanu.


Vozio sa 4,14 promila alkohola - OGLASNA TABLA - INFO\n22 септембра, 2020\nFOTO RAZGLEDNICA VESTI IZ OKRUGA\nVozio sa 4,14 promila alkohola\n19 августа, 2019 19 августа, 2019 0716\nSaobraćajna policija je tokom akcije kontrole brzine kretanja, koja je sprovedena prošle nedelje u okviru organizacije TISPOL, u Loznici zaustavila vozača koji je automobilom upravljao sa 4,14 promila alkohola u organizmu.\nPored toga, u saobraćajnoj nezgodi u Mionici vozač je upravljao neregistrovanim traktorom, pri čemu nije imao izdatu vozačku dozvolu ni za jednu kategoriju motornih vozila, u stanju potpune alkoholisanosti od 3,32 promila alkohola u organizmu.\nPresudom Prekršajnog suda, vozač traktora osuđen je na kaznu zatvora od 45 dana i novčanu kaznu od 256.000 dinara, saopštio je MUP.\nMUP dodaje da je veliki broj vozača isključen iz saobraćaja zbog vožnje u stanju potpune alkoholisanosti, to jest imali su više od dva promila alkohola u organizmu.\nTokom ove akcije, saobraćajna policija je otkrila oko 25.000 prekršaja prekoračenja dozvoljene brzine kretanja, od čega je oko 20.000 vozača sankcionisano na licu mesta, dok je oko 5.000 vozila u prekršaju snimljeno bez zaustavljanja.\nVlasnici, odnosno korisnici vozila koji su snimljeni u prekršaju, a da ih policija nije zaustavila, tokom narednih dana dobiće pozive da dostave kompletne podatke osoba kojima su dali vozilo na upravljanje, kao i izjavu te osobe kojom potvrđuje da je u vreme izvršenja prekršaja upravljala vozilom.\nPolicijski službenici su napisali 2.500 prekršajnih naloga zbog nekorišćenja sigurnosnog pojasa, 400 prekršajnih naloga zbog nepropisne upotrebe telefona tokom vožnje, a radarske patrole su iz saobraćaja isključile 350 vozača pod dejstvom alkohola.\nDženan Lončarević na Kraljevom trgu\nDanas pravi letnji dan\nKako su naši stari birali mesto za građenje kuće: Pažljivo su pratili povoljne i nepovoljne znake\nOglasna Tabla 22 септембра, 2020\nNeodoljiva kesten – torta koja se ne peče: Gotova za maksimalno pola sata\nPromocija knjige „Pas i kontrabas“\nPoslednjih 7 dana 16 pozitivno na Covid-19 u Zlatiborskom okrugu\nUspešno završena letnja sezona na Torniku\nДанас славимо Светог Јоакима и Ану\nRistanović: „Nezaslužena pobeda Partizana“\nDanas počinje jesen\nIsplata novčane naknade nezaposlenima\n22 септембра, 2020 0


Ministar sa rumskim poljoprivrednicima – Zajednički određujemo prioritete\nMinistar poljoprivrede Branislav Nedimović posetio je danas poljoprivredno gazdinstvo Karajlović u Rumi. Ministar Nedimović je zajedno sa pokrajinskim sekretarom za poljoprivredu, vodoprivredu i šumarstvo Čedomirom Bozićem i predsednikom Opštine Ruma Slađanom Mančićem odrzao sastanak sa rumskim poljoprivrednicima na kome je saslušao njihove predloge, sugestije i izlozio planove Ministarstva.\n„Ja sam ministar za teren, najvaznije je razgovarati sa ljudima, koliko smo propisa promenili baš na osnovu razgovora sa ljudima, jer se na terenu najbolje vidi šta se dešava. Vi na terenu mozete da čujete šta je ustvari zivot, često na Terazijama ili negde u Beogradu ne čuju, nemaju sluha za to i onda dođe do razmimoilazenja stavova ljudi sa terena i onih koji donose odluke, a to je najveći problem. Moram reći da je nekad bilo mnogo više problema nego danas, a to neće niko da prizna“, izjavio je ministar Nedimović.\n„Hteo sam da ljude informišem o stanju zitarica i na svetskom trzištu, mi zavisimo od svega toga.Nekih značajnih pomeranja u cenama na današnji dan, kako stoje stvari, ne bi trebalo da bude, a cene su sada na maksimumu koji poznaje poljoprivreda 21.veka. Prosto je neverovatno da je došlo vreme za ratare. Sad samo da bude sve kako treba, da nemamo nepogode, da se opraši kukuruz i da nas Bog vidi na jesen“, kazao je Nedimović.\nSlađan Mančić predsednik Opštine Ruma se zahvalio ministru Nedimoviću i pokrajinskom sekretaru Boziću na poseti, naglasivši da je razgovor na terenu sa ljudima najbolji način da se pomogne poljoprivrednim proizvođačima.\n„Na terenu se čuju svi problemi, sve zelje, na osnovu kojih se kasnije kreiraju i kreditne linije i drzavne mere podrške poljoprivrednicima. To je na kraju krajeva politika Srpske napredne stranke i politika predsednika Vučića koji insistira i od ministara i od predsednika opština da razgovaraju sa ljudima. Iz razgovora sa poljoprivrednicima se vidi da je saradnja Vlade RS, Pokrajine, nas na lokalu sa njima dobra. Opština Ruma izdvaja takođe značajna sredstva da pomogne poljoprivrednim proizvođačima i stojimo na raspolaganju svima kroz niz mera koje finansiramo iz budžeta“, rekao je predsednik Mančić.\nČedomir Bozić, pokrajinski sekretar za poljoprivredu, vodoprivredu i šumarstvo napominje da su sastanci sa poljoprivrednicima širom Vojvodine vazni sa aspekta planiranja budžeta za narednu godinu i zbog novih konkursnih linija.\n„Na terenu u razgovoru sa poljoprivrednicima dolazimo do dragocenih informacija šta je to što je neophodno ubaciti u nove konkursne linije. Bitno je da postoji ta povratna informacija između sekretarijata i samih poljoprivrednika i da svi ti konkursi budu isključivo namenski za sve ono što poljoprivrednici i očekuju“, istakao je Bozić.\n„Čekamo konkurs, ako bude prilike konkurisaćemo za jednu prskalicu. Porodično radimo oko 85 jutara isključivo naše, arendu ne radimo, s obećanjima ministra smo zadovoljni, e sad ako to sve Bog da da bude tako, ima da se radujemo svi. Mi sejemo samo soju i pšenicu, pola jedno pola drugo, kukuruz ne sejemo, ovo sve uradimo sami, niko nam ne treba. Najmanje ulozimo para u to, e sad mozda manje i dobijemo. Cene su super ove godine, daj Boze da ostane i na godinu. Kukuruz je oko 27 dinara, pšenica je 24 bez pdv, soja 84-84,5, isključivo ratarstvo. U suštini ja sam zadovoljan, samo daj Boze zdravlja“, poručio je Karajlović.\nPredsednik Opštine Ruma je ministru Nedimoviću i pokrajinskom sekretaru Boziću uručio i prigodne poklone u vidu monografije Rume i monografije posvećene stogodišnjici prisajedinjenja Srema Srbiji.


Radio BN | EU lideri razmatraju uvođenje korona pasoša?\nEU lideri razmatraju uvođenje korona pasoša?\nObjavljeno: 2021-01-12 20:45\nLideri EU na video sastanku 21. januara mogli bi da razmotre zahtjeve za uvođenje evropskog sertifikata o vakcinaciji tzv. 'korona pasoša', rečeno je u Evropskoj komisiji.\nFoto: EU lideri razmatraju uvođenje korona pasoša?


Bivši igrač Crvene Zvezde novo pojačanje Istre\nM. D. 11. avgusta 2015. 13:17\nBivši napadač Crvene Zvezde novi je napadač Istre 1961. Filip Kasalica stavio je potpis na dvogodišnji ugovor i tako postao novo pojačanje koje je ovo leto doveo klub iz Pule. Kasalica je karijeru započeo u OFK Beograd, a od 2012. do 2014. je igrao za Crvenu Zvezdu. Ovaj Crnogorac je bio i član U21 reprezentacije Crne Gore, a prošle sezone otišao je u Koreju:\n„Prošle sezone sam igrao u Koreji gde je prvi deo prvenstva bio dobar, ali je u drugom delu došao novi trener koji se nije više oslanjao na strance pa nisam igrao. Od kada sam se vratio iz Koreje trenirao sam u Beogradu i na kraju stigao u Istru. Moram da odradim lekarski pregled i nadam se da ću se već u sredu staviti na raspolaganje treneru Pamiću“, rekao je Kasalica.\nHrvatski fudbal nije puno pratio, ali zna ko dominira prvenstvom:\n„Malo sam pratio hrvatski fudbal i znam da je Dinamo dominantan. Nisam puno znao o Istri pre nego što sam došao, a veliku zaslugu što sam stigao u Pulu ima Robert Prosinečki koji mi je bio trener u Crvenoj Zvezdi i koji mi je rekao sve najbolje o klubu i gradu.“\nKasalica je još dodao kako zna da klub ima evropske ambicije i da je gledao utakmicu protiv Hajduka u kojoj je video da Istra ima odličnu ekipu, prenose hrvatski mediji.


Ostavka na duplu funkciju ili isključenje - Istinomer\n„Funkcioneri SNS koji obavljaju više od jedne plaćene javne funkcije biće sankcionisani momentalnim isključenjem iz stranke i gubitkom svih ovlašćenja ukoliko se ogluše o naredbu Glavnog odbora da podnesu ostavke na višak funkcija.“\nPredsednik Izvršnog odbora SNS je u polovinom avgusta najavio da će funkcioneri SNS koji obavljaju više od jedne plaćene funkcije biti isključeni iz stranke i izgubiti sva ovlašćenja ukoliko ne podnesu ostavku na višak funkcija. Nikolić je izjavio da je ta sankcija propisana u odluci Glavnog odbora SNS o zabrani duplih funkcionera. Odlukom je zadat rok do 15. septembra za napuštanje viška funkcija, a kontrolu će obavljati Izvršni odbor stranke.\nPosle nešto više od mesec dana Nikolić je kazao da 200 članova SNS obavlja više funkcija na različitim nivoima vlasti i da će oni morati do naredne nedelje da odaberu samo jednu ili im preti isključenje iz stranke.\n„Imaju još nekoliko dana da sprovedu to što je GO od njih tražio, a sankcija je jasna – isključenje iz stranke i gubitak svih funkcija. Mnogi su podneli ostavke, a o tome nisu informisali stranku. Čekamo i potvrde od ustanova od kojih su ljudi imenovani da su zaista i podneli ostavke. Tek kada sve te podatke prikupimo, o svemu ćemo obavestiti javnost.“\nVečernje novosti, 25. 9. 2014. godine\nNakon desetak dana, „Večernje novosti“ objavile su da je „više od 200 članova SNS“ podnelo ostavke na duple funkcije, a Radomir Nikolić je potvrdio da se „posao sa duplim funkcijama privodi kraju“.\n„Utvrdili smo tačno ko obavlja višak položaja, obavestili smo ih sve da podnesu ostavke i većina je to ispoštovala. Retki koji to nisu učinili imaju rok do sednice Izvršnog odbora. Ako to ne učine, moraćemo da pokrenemo i disciplinski postupak.“\nVečernje novosti, 4. 10. 2014. godine\nRadomir Nikolić izjavio je 21. oktobra da je predsednik Skupštine grada Zaječara Saša Mirković isključen iz SNS na sednici Izvršnog odbora te partije, jer nije ispunio odluku Glavnog odbora stranke i podneo ostavku na jednu od funkcija.\n„Pošto je isključen iz stranke, naši odbornici će dobiti instrukcije da ga smene sa mesta predsednika Skupštine grada Zaječara – rekao je Nikolić.“\nIspunjeno obećanje predsednika Izvršnog odbora SNS-a.\nNiš SNS ostavka Zaječar Saša Mirković duple funkcije funkcioneri


f Rasparava povodom Predloga zakon o prekršajima - Arhus Centar Subotica\nRasparava povodom Predloga zakon o prekršajima\nPredlog zakona o prekršajima, o kome raspravlja Skupština Srbije, sadrži, po oceni Transparentnosti-Srbija, neka korisna rešenja kojima će se delimično rešiti neki od problema na koje smo ukazivali prethodnih godina. Postoje, međutim, i odredbe koje bi mogle stvoriti nove probleme i nova nerazumevanja u sankcionisanju prekršaja propisanih zakonima koji su izuzetno važni sa stanovišta borbe protiv korupcije – Zakona o finansiranju političkih aktivnosti, Zakona o slobodnom pristupu informacijama i Zakona o javnim nabavkama.\nNaime, članom 100 Predloga zakona o prekršajima propisana je isključiva nadležnost prekršajnog suda za vođenje prekršajnog postupka. S druge strane, u Zakonu o javnim nabavkama (član 139) propisana je nadležnost Republičke komisije za zaštitu prava u postupcima javnih nabavki, kao samostalnog i nezavisnog državnog organa, da vodi prekršajni postupak zbog kršenja tog zakona. Ocenjujemo da ukoliko bi uporedo bila na snazi rešenja iz ova dva propisa, to bi stvorilo konfuziju u pravnom sistemu zemlje i negativno bi se odrazilo na sankcionisanje prekršaja iz oblasti javnih nabavki.\nPredviđeno je da se novi Zakon o prekršajima primenjuje od 1. marta 2014. godine i to otvara dodatno pitanje. Republička komisija za zaštitu prava je još uvek u procesu izgradnje kapaciteta za vođenje prekršajnog postupka. Bilo bi neracionalno da se sa time nastavlja, ukoliko će nadležnost biti preneta u martu 2014. na prekršajne sudove. S druge strane, imajući u vidu veliki broj slučajeva u kojima se krše odredbe Zakona o javnim nabavkama, bilo bi veoma štetno da se prekršajno gonjenje odlaže do marta 2014, što bi mogla da bude jedna od posledica novousvojenih rešenja.\nTransparentnost Srbija smatra da je, osim toga, sporan i član 84 Predloga zakona o prekršajima, koji se tiče zastarevanja prekršajnog gonjenja. Predviđeno je da je opšti rok zasatrelosti dve godine, uz mogućnost da se duži rok propiše za prekršaje iz oblasti carinskog, spoljnotrgovinskog, deviznog poslovanja, javnih prihoda i finansija, prometa roba i usluga, životne sredine, sprečavanja korupcije i vazdušnog saobraćaja.\nZa neke od oblasti značajne za suzbijanje korupcije duži rok je već propisanim zakonom (Zakon o javnim nabavkama i Zakon o finansiranju političkih aktivnosti), dok su rokovi zastarevanja i dalje nepromenjeni u Zakonu o slobodnom pristupu informacijama od javnog značaja i Zakonu o Agenciji za borbu protiv korupcije.\nIzuzeci propisanim članom 84 Predloga zakoan o prekršajima dopuštaju da se duži rok propiše i Zakonom o Agenciji za borbu protiv korupcije (uz pozivanje na izuzetak koji se tiče „sprečavanja korupcije“), kao i Zakonom o budžetskom sistemu i Zakonom o javnim nabavkama (uz pozivanje na izuzetak koji se odnosi na „javne finansije“).\nMeđutim, iz potpuno nerazumljivih razloga nijedan od navedenih izuzetaka ne ukazuje na mogućnost da se izuzetak propiše u oblasti „finansiranja političkih aktivnosti“ ili „pristupa informacijama od javnog značaja“, te smatramo da bi ovu odredbu bilo neophodno dopuniti.\nTransparentnost Srbija zbog toga je uputila dopis svim poslaničkim grupama u parlamentu, u kojima ih je pozvala da amandmanima dopune dva pomenuta člana zakona i na taj način daju dodatni doprinos stvaranju sistemskih uslova za suzbijanje korupcije.


Njegov branilac sarajevski advokat Senad Kreho potvrdio je za Avaz da su u pregovorima s Tužilaštvom BiH radi potpisivanja sporazuma o priznanju krivice, prenosi Srpskainfo.\nElez je u trogodišnjem pritvoru zbog krivičnih dela koja su mu stavljena na teret u predmetu “Lutka”, a istovremeno mu se računa i pritvor zbog krivičnih dela koja je dokumentovao MUP RS.\nU PONEDELJAK ROČIŠTE Darko Elez se nalazi u trogodišnjem pritvoru zbog krivičnih dela u predmetu "Lutka"\nDanas ročište Darku Elezu o produženju pritvora: Čeka suđenje za niz krivičnih dela, među kojima su ubistva, iznude i zastrašivanje\nOptužnica protiv Eleza u predmetu “Lutka” potvrđena je još u septembru 2013. godine.\nElez je 3. marta izručen iz Srbije, gde je živeo nakon što je tamo izdržao zatvorsku kaznu.\nOptužnica iz slučaja “Lutka” tereti Eleza za organizovani kriminal u vezi s više teških krivičnih dela, među kojima su teška ubistva, pokušaj ubistva i pljačke transporta novca, počinjena od 2005. do 2009. godine.\nProslava Veljinog i Elezovog klana na Partizanovom stadionu\nBanjac o Dejtonskom sporazumu: "Mnogo je razlika u odnosu na vreme potpisivanja"\nELEZ VODI DO UBICA OGNJANOVIĆA? Pristao da sarađuje u istrazi mnogih likvidacija u Srbiji sa kojima ga povezuju\nODUZIMAJU MU IMOVINU Darko Elez u celosti priznao krivicu, preti mu 15 GODINA ROBIJE!\nTRAUMA I STRES ZBOG PRAZNIKA Petarde i vatromet ostavljaju kobne posledice na životinje\nDoček Nove godine i proslava predstojećih praznika često je glavna asocijacija za vatromet i bacanje petardi, međutim pirotehnička sredstva mogu ostaviti kobne posledice na životinje, čemu svedoči činjenica da godišnje više od 5.000 pasa, mačaka i ostalih životinja ugine zbog srčanog udara.\nBitku izgubilo sedam pacijenata: Korona virus potvrđen kod još 643 osobe u FBiH\nU protekla 24 časa, u Federaciji Bosne i Hercegovine testirano je 2.625 uzoraka, od čega su 643 pozitivna na korona virus (SARS-KoV-2), a preminulo je sedmoro obolelih.


Tuzlaci danas protestvuju pred N/FSBiH!\nOdluka drugostepene Komisije za licenciranje Nogometnog/Fudbalskog saveza da ne izda licencu za nastup u Evropskoj ligi Slobodi za iduću sezonu, u Tuzli je izazvala šok i ogorčenje, a sa Tušnja poručuju da se neće pomiriti s ovom odlukom.\nIz Fudbalskog kluba Sloboda su za danas u 11 sati najavili dolazak svih igrača, stručnog štaba, ali i velikog broja navijača pred zgradu Nogometnog/Fudbalskog saveza Bosne i Hercegovine u Sarajevu.\nNaime, ogorčeni odlukom drugostepene Komisije za licenciranje, koja ranije danas nije izdala odobrenje tuzlanskom klubu za nastup u Evropi, Tuzlaci sutra dolaze u Sarajevo kako bi pred zgradom saveza odgovornima u N/FSBiH mogli reći šta misle o ovoj odluci.\nNaime, izvor blizak Slobodi navodi kako iza svega stoji Široki, koji u slučaju da Sloboda zaista ne bude u mogućnosti igrati Evropsku ligu naredne sezone, dobiva pravo nastupa u Evropi, bez obzira što to pozicija na tabeli ne omogućuje. U Slobodi najavlju kako sutrašnji protesti pred zgradom Saveza neće prestati sve dok Komisija za licenciranje ne promijeni svoju odluku.\nRevanš susret finala Kupa Bosne i Hercegovine, koji je Sloboda trebala igrati u četvrtak u Lukavici, također je pod znakom pitanja. Sutra, sa početkom u 12 sati, u sarajevskom hotelu Holywood zakazana je konferencija za medije na kojoj će se čelnici i igrači Slobode obratiti javnosti.


Bilten Rezervisana oblast\nMotori za garaže\nPrateća oprema za kapije\nViše od 30 godina aktivnosti u stalnom porastu, dovelo je vlasnike kompanije da posluju u naprednjim sektorima projektovanja i izgradnje električnih sistema, telefonskih sistema, računarskih veza i bezbednosti od neovlašćenog ulaska.\nSa godišnjim prometom od 6 miliona evra GR je među najvažnijim kompanijama sektora u Italiji.\nSredstva prilagođena bilo kojoj vrsti intervencije i specijalizovana radna snaga, podržana od strane efikasne I kvalifikovane poslovne organizacije kompanije, kao što je nedavno dokazao sertifikat ISO 9002 (2000 god.), omogućavaju kompaniji da zadovolji sve potrebe klijenata.\nPrema tom cilju, da bi pratili savremene potrebe, nedavno smo proširili naše usluge takođe i na instalaciju video konferencije u realnom vremenu, visokog kvaliteta sistemima automatizacije putem tehnologije Konnex.\nPored toga, pažnja na trendovima tržišta energetike i zahtevima nekih Zemalja su spojeni u ozbiljne studije izvodljivosti u izgradnju elektrana na solarnu energiju i biomasu.\nGI-DI ENGINEERING DOO je preduzeće koje je osnovano 2007.godine u Srbiji i bavi se ugradnjom elektroinstalacija u industriji visokog kvaliteta i dobre strukture na celoj teritoriji Srbije koristeći iskustvo i tehnologiju matične firme iz Italije.


Drugi Paralel Vision\nDrugo izdanje Festivala muzičkog filma - Paralel Vision (Paralelne vizije), nastalog saradnjom Beogradskog festivala subkulture - PARALEL i distributerske kuće Visionary Thinking, odvijaće se od srede, 13. do nedelje, 17. septembra, u bioskopu Doma omladine Beograda.\nParalel Vision i dalje je jedinstven po svojoj specifičnoj programskoj selekciji u širem regionu, a predstavlja prirodan nastavak programa muzičkih dokumentaraca, tada pod nazivom Paradocs, koji je Paralel organizovao od 2012. do 2015. godine, pretežno u bioskopu Kinoteke u Kosovskoj.\nProšle godine, s petim izdanjem festivala, došlo je veme za novine i tako je u saradnji s distributerom, koji je prvi na naše prostore doneo programe poput Lige Šampiona i Sunđera Boba - Visionary Thinking, stvoren Festival muzičkog filma, koji objedinjuje igrane i dokumentarne filmove, koji za temu ili motiv imaju muziku.\nBudući da su film i muzika, po svoj prilici dve omiljene umetnosti najvećeg dela publike, ovaj festival predstavlja prozor u bogatu svetsku produkciju savremenog muzičkog filma, koja je svakom godinom sve veća.\nFotografija iz filma Danny says\nTako i programska selekcija Paralelnih vizija i ove godine obuhvata: od dokumentaraca koji se bave biografskim pričama čuvenih umetnika ili grupa, preko filmova koji tretiraju različite društvene i političke probleme, pa sve do raskošno urađenih igranih filmova, biopika i mjuzikla.\nKonkretnije, ovog septembra, u bioskop Doma omladine Beograda, od 13. do 17, pred domaću publiku stižu filmovi o: Oasis, Pulp, Četu Bejkeru, zatim o fotografu Dejvida Bouvija i Blondi, te film o menadžeru čuvenih Ramonsa, kao i moderni Šekspirov Otelo, smešten u današnji istočni London, te biopik o portugalskoj zvezdi Eliš, pa horor mjuzikl... i naravno još iznenađenja.\nZa više informacija o Festivalu muzičkog filma pratite fb stranu Beogradskog festivala subkulture - Paralel.


Udruženja gradjana traže zaustavljanje rušenja na beogradskom Neimaru\nBeta 27. aprila 2021. 09:10\nNekoliko udruženja gradjana zatražilo je danas da se zaustavi rušenje po beogradskom naselju Neimar, koje su nazvali varvarskim divljanjem investitora.\nDruštvo za ulepšavanje Vračara, Udruženje Topolska i Društvo za uredjenje i ulepšavanje Krunskog venca saopštili su da je najnovija meta investitora predratna vila u Ulici Internacionalnih brigada 47.\nGradjani u saopštenju traže da se sve zaustavi dok Skupština Beograda ne usvoji Plan zaštite Neimarske padine, što je predvidjeno najkasnije za jun.\nU saopštenju se navodi da je planom Sekretarijata za urbanizam i gradjevinske poslove Beograda, predvidjeno da ta zgrada bude srušena, da bi na tom mestu bila izgradjena nova zgrada sa tri sprata i sa četvrtim, povučenim spratom.\n„Zahtev za usvajanje tog urbanističkog projekta podnelo je privredno društvo ‘Fimco Invest’ iz Beograda. Sekretarijat je juče objavio oglas Javne prezentacije urbanističkog projekta za izgradnju stambenog objekta na mestu na kome se nalazi sadašnja predratna vila“, navodi se u saopštenju.\nUdruženja insistiraju da se pod hitno obustavi usvajanje tog projekta i da se zaustavi svako dalje rušenje na području Neimara, do usvajanja Plana zaštite Neimarske padine.


Božović nije dobio preporuku skupštinske komisije | Starmo\nNaslovnica BiH Božović nije dobio preporuku skupštinske komisije\nBožović nije dobio preporuku skupštinske komisije\nSarajevo — Komisija Predstavničkog doma PSBiH za pripremu izbora Vijeća ministra BiH na današnjoj sjednici u Sarajevu nije dala preporuku za potvrđivanje Mlađena Božovića za ministra za ljudska prava i izbjeglice BiH.\nPrvi zamjenik predsjedavajućeg Komisije Halid Genjac rekao je nakon sjednice da su četiri člana glasala za davanje preporuke, četiri protiv, dok su dva člana bila suzdržana.\nDodao je da je on lično bio suzdržan, jer smatra da su “potrebne dodatne konsultacije nakon odgovora koje su dobili od Božovića na sjednici”.\n“To u ovom trenutku ne znači da će SDA na sjednici Predstavničkog doma PSBiH biti suzdržana, niti da će biti protiv, ni da će glasati za imenovanje Božovića” – istakao je Genjac.\nČlan komisije Branislav Borenović naveo je da je glasao protiv, jer je vrlo nezadovoljan kvalitetom odgovora koje je čuo od Božovića, dok su određeni “advokati” vladajuće koalicije tokom sjednice tvrdili da ni ne treba postavljati pitanja.\nČlan komisije Saša Magazinović naglasio je da kandidat “nije pokazao znanje za oblast za koju je kandidovan”, što je za njega bio razlog da glasa protiv.\nNenad Nešić, član komisije iz DNS-a koji je kandidovao Božovića, rekao je da su neki članovi komisije od sjednice pokušali napraviti “cirkus” kako bi dobili medijsku pažnju, a nemaju elementarna znanja o ovlastima ministra za ljudska prava i izbjeglice BiH.\nPreporuka Komisije nije obavezujuća za Predstavnički dom PSBiH.\nCentralna izborna komisija saopćila je 18. decembra da je utvrđeno da Božović ispunjava sve potrebne uvjete za imenovanje propisane Izbornim zakonom BiH.\nBožović, koji je predložen uime Demokratskog narodnog saveza, prošao je i potrebne provjere Agencije za istrage i zaštitu (SIPA) BiH.


» „KA KLIMATSKI OTPORNIJEM PARAĆINU”\nProjekat „Ka klimatski otpornijem Paraćinu“, podržan je u okviru Programa “Snažno zeleno”, koji sprovodi Beogradska otvorena škola u saradnji sa Mladim istraživačima Srbije i Inženjerima zaštite životne sredine. Projekat se realizuje uz podršku Evropske unije i Fondacije Fridrih Ebert. On će biti realizovan do 31. januara naredne godine u partnerstvu sa udruženjem EKOS iz Paraćina.\nProjekat „Ka klimatski otpornijem Paraćinu“, ima za cilj da povećanim nivoom dostupnih informacija senzibiliše javne vlasti, građane i OCD o važnosti zaštite životne sredine i obavezama koje proistiću iz pregovaračkog poglavlja 27 u oblasti klimatskih promena, sa naglaskom na smanjenje ranjivosti na bujičnu eroziju u opštini Paraćin.\nTakođe projekat će uticati na osnaživanje partnerstva u cilju jačanja kapaciteta opštinske uprave na unapređenju javnih politika i praksi u oblasti smanjenja ranjivosti na negativne posledice klimatskih promena – bujične erozije u opštini Paraćin.\nCiljnu grupu projekta činiće predstavnici ugroženih mesnih zajednica, zaposleni u opštinskoj upravi\ni JP, učenici i nastavnici Tehnološke škole Paraćin, lokalne OCD, JVP „Srbijavode“, JP „Srbijašume“, Savetodavna poljoprivredna služba.\nKako bi senzibilisao zajednicu za temu adaptacija na klimatske promene – bujične erozije, UNEKOOP će realizovati anketu, promotivnu kampanju, izraditi promo film i organizovati okrugle stolove.\nU cilju osnaživanja zajednice za povećanje otpornosti na bujične erozije, izvršiće se Analiza lokalnih javnih politika, realizovaće se demonstracione radionice, štampaće se publikacija sa primerima dobre međunarodne prakse, uspostaviće se web platforma i aktivirati Android aplikacija za identifikaciju erozivnih područja od strane građana, izradiće se Mapa puta. Takođe, planirano je i potpisivanje Memoranduma o razumevanju sa opštinom Paraćin.\nNavedene aktivnosti treba do omoguće ostvarivanje rezultata, koji će se ogledati u povećanom nivou znanja o pregovaračkom poglavlju 27, Unapređenoj i sistematizovanoj bazi znanja i inventara mera u oblasti adaptacija na bujične erozije i formalizovanom partnerstvu u cilju unapređenja kapaciteta za smanjenje ranjivosti na bujične erozije.


Prvarica i saobraćajni paket đacima prvacima na poklon od strane Gradske uprave Sombora\nponedeljak, sep 04 2017\n* Osnovne škole na teritoriji grada Sombora od ove, nove školske goine su bogatije za 675 đaka – prvaka. Škole u Somboru u školskoj 2017/18. godini pohađaće 394, a škole u somborskim selima 277 učenika prvih razreda\nLokalna samouprava i lokalni Savet za bezbednost saobraćaja pripremili su poklone dobrodošlice za prvake – prvaricu, saobraćajni bukvar i fluorescentni prsluk.\nDobrodošlicu učenicima prvog razreda OŠ „Nikola Vukićević“ poželela je gradonačelnica Sombora Dušanka Golubović sa saradnicima, Nemanjom Saračem, članom Gradskog veća za oblast kulture i obrazovanja i Goranom Todorićem, načelnikom Odeljenja za obrazovanje Gradske uprave grada Sombora.\nI u ostalim školama paketiće dobrodošlice u školski svet, prvacima su uručili članovi Gradskog veća: Miroslav Kovačić, za oblast komunalna delatnost i investicije, Darko Radulović, za oblast poljoprivrede, Mirko Strigić, za oblast ruralnog razvoja, Silard Janković, za oblast nacionalnih manjina i saradnje sa verskim zajednicama, te pomoćnici gradonačelnice – za oblast urbanizma i zaštite životne sredine Boris Bulović i Branislav Svorcan, za oblast kulture i informisanja.\nNajviše prvaka ima OŠ „Avram Mrazović“ i to 101, potom OŠ „Ivo Lola Ribar“ 96, dok škole „Nikola Vukićević“ i „Dositej Obradović“ imaju 82 učenika prvog razreda.\nOŠ „Bratstvo-jedinstvo“ Sombor ima 34 prvaka koji će nastavu pohađati na srpskom i tri prvaka koji će nastavu pohađati mađarskom jeziku.\nOŠ „Branko Radičević“ Stapar ima 36, OŠ „Nikola Tesla“ Kljajićevo 31, OŠ „Ivan Goran Kovačić“ Stanišić 30, u Bačkom Monoštoru OŠ „22. oktobar“ primila je 26, a škola u Čonoplji „Miroslav Antić“ 24 učenika prvog razreda.\nU Bezdanu škola „Bratstvo-jedinstvo“ je bogatija za 20 prvaka koji će nastavu pohađati na srpskom i devet prvaka koji će nastavu pohađati na mađarskom maternjem jeziku. OŠ „Svetozar Miletić“ ima 14 prvaka koji će nastavu pohađati na srpskom i sedam koji će nastavu pohađati na mađarskom jeziku. U školi „Petar Kočić“ u Riđici u školske klupe je selo 14, a u OŠ „Aleksa Šantić“ A. Šantić 12 učenika prvog razreda. U školi „Laza Kostić“ u Gakovu ima 13 i u isturenom odeljenju u Rastini tri prvaka. Škola „Kiš Ferenc“ u Telečki ima osam prvaka od kojih jednog koji će nastavu pohađati na srpskom i sedam koji će nastavu pohađati na mađarskom jeziku. OŠ „Ognjen Prica“ u Kolutu ima osam i OŠ „Moša Pijade“ Bački Breg sedam prvaka.\nViše iz ove kategorije « Kreće i drugi ispitni rok za profesionalne upravnike zgrada u Srbiji\tPotpredsednica Vlade Srbije Zorana Mihajlović: Sombor među pet najboljih gradova u Srbiji »\nU Novom Sadu održana 19. sednica PSES-a: Usvojeni značajni zaključci nakon zajedničkih stavova posle izlaska iz pandemija krize